کوردیپێدیا - لە هەولێر کرێی خانوو ژمارەی پێوانەیی تۆمار دەکات\n📊 لە هەولێر کرێی خانوو ژمارەی پێوانەیی تۆمار دەکات | 🏷 پۆل: ئامار و راپرسی | زمانی بابەت: 🏳 کوردیی ناوەڕاست\nلە هەولێر کرێی خانوو ژمارەی پێوانەیی تۆمار دەکات\nسەرۆکی لقی هەولێری کۆمەڵەی داکۆکی لە مافی کرێنشینان دەڵێت بەهۆی بەردەوامیی هاتنی عەرەب بۆ شاری هەولێر، نرخی کرێی خانوو ژمارەی پێوانەیی تۆمارکردووە و بە رێژەی 100% زیادبووە.\nمەحمود ئیسماعیل، سەرۆکی لقی هەولێری کۆمەڵەی داکۆکی لە مافی کرێنشینان، بۆ بەرزبوونەوەی نرخی کرێی خانوو بەهۆی هاتنی ئاوارەی عەرەبەوە، خانوویەکی 100 مەتری دوو نهۆمی بەنموونە دێنێتەوە و دەڵێت پێشتر کرێیەکەی 250 – 300 دۆلار بوو، بەڵام ئێستا بووەتە 600 – 700 دۆلار.\nکۆمەڵەکەی مەحموود لە ساڵی 2013 تەنیا 12 هەزار کرێنیشنی لەلای خۆی تۆمارکردبوو، بەڵام لە ماوەی ساڵێک و پێنج مانگی رابردوودا 5 هەزار کرێنشینی دیکەی بۆ زیادبووە.\nمەحمود ئیسماعیل دەڵێت "بەهۆی هاتنی ئاوارەی عەرەب بە لێشاو نرخی کرێی خانوو بەردەوام لە هەڵکشان دایە، بەم هۆیەشەوە گرفت کەوتووەتە نێوان کرێنشین و خاوەن خانوو، بەدەیان کێشەی کۆمەڵایەتی لێکەوتووەتەوە".\nئەم کۆمەڵەیە یاداشتێکی ئاراستەی سەرۆکی پەلەمان و ئیدارەی پارێزگاری هەولێر و لایەن پەیوەندارەکان کردووە، بۆ ئەوەی سنوورێک بۆ بەرزبوونەوەی نرخ و نیشتەجێبوونی ئاوارەی عەرەب لەنێو شار دابنرێ، ئەگەرنا لە داهاتوودا کێشەی کۆمەڵایەتی زۆر دەبێ.\n92 هەزار خێزانی ئاوارە لە هەولێرن\nبەپێی ئاماری پارێزگای هەولێر زیاتر لە 92 هەزار خێزانی عەرەب و مەسیحی لە پارێزگاکانی نەینەوا، ئەنبار، بەغدا، سەڵاحەددین و فەللوجە لە شاری هەولێر و دەوروبەری نیشتەجێن، ئەمەش کاریگەری نەرێنی لەسەر گرانبوونی نرخی کەلوپەلی خۆراک و کرێ خانوو بەتایبەت دروستکردووە.\nنەوزاد هادی پارێزگاری هەولێر، لە بەرنامەی رووداوی ئەمڕۆی کەناڵی (رووداو) گوتی "بەپێی مافە دەستورییەکان ئێمە ناتوانین رێ لەنیشتەجێبوونی ئاوارە عەرەبەکان لەشاری هەولێر بگرین، بۆیە ئەوانەی توانای بەکرێگرتنی خانوویان هەبووە لەنێو شار و شارۆچکەکان خانوویان بەکرێ گرتووە، ئەوانی دیکەش لەکەمپەکان نیشتەجێبوون کە ژمارەیان نزیکەی 7هەزار کەس دەبێ ". گوتیشی "راستە ئەوان کاریگەریان لەسەر بەرزبوونەوەی کرێ خانوو داناوە، بەڵام مانای ئەوە نییە ئەوان بەشێکی گەورەی گرفتی نیشتەجێبوون بن".\nبەپێی ئاماری پارێزگای هەولێر لە 10 ساڵی رابردوودا زیاتر لە 265 هەزار خانوو لە شاری هەولێر دروستکراون. ملیارێک و شەش ملیۆن دۆلاریش وەک پێشینەی خانووبەرە بەخەڵک دراوە، بەڵام هێشتا نەتواندراوە کێشەی نیشتەجێبوون چارەسەر بکرێت.\nبەگوێرەی پێشبینییەکانی سەرۆکی لقی هەولێر کۆمەڵەی داکۆکی لەمافی کرێنشینان، لەپارێزگای هەولێر لەژمارەی کرێنشینانی هەولێر لە سەرووی 35 هەزار کرێنشینەوەیە، بەڵام پارێزگاری هەولێر ئەم ژمارەیە بە "ناڕاست" وەسف دەکات و دەڵێت "بەهۆی ئەنجامنەدانی سەرژمێری و رووپێویی بۆ ژمارەی کرێنشینان هیچ داتاییەکی وردمان لەسەر ژمارەی راستەقینەی کرێنشینان نییە، ئەو ژمارانەشی لەلایەن کۆمەڵەکانی کرێنشینان دەخرێتە روو راست نین، بەڵام پێشبینی دەکەین 12 تاوەکو 15 هەزار کرێنشین لە هەولێر هەبن ".\nپارێزگاری هەولێر ئاماژەی بەوەدا بۆ کەمکردنەوەی گرفتی نیشتەجێبوون هەر لەماوەی 10 ساڵی رابردوودا سەرۆکایەتی شارەوانی هەولێر 140 هەزار و 683 پارچە زەوی دابەشکردووە، شارەوانی قەزاو ناحیەکانیش 55 هەزار و 168 پارچە زەویان دابەشکردووە. هەروەها 18 هەزار پارچە زەوی لە قەزا و ناحیەکان بەکرێنیشان دراوە، عەقاراتی دەوڵەتیش 5739 پارچە زەوی دابەشکردووە کە سەرجەمیان دەکاتە 219 هەزار و 590 پارچە زەوی نیشتەجێبوون".\nهەر بەپێی زانیارییەکانی نەوزاد هادی، لەرێگەی پرۆژەکانی نیشتەجێبوون 77 هەزار و972 یەکەی نیشتەجێبوون مۆڵەتیان وەرگرتووە کە بەشێکی زۆریان تەواو بوون، لەم ژمارەیەش 8 هەزار و 536 یەکەیان لەرێگەی سندوقی نیشتەجێبوون بۆ خەڵکی کەمدەرامەت دروستکراون، 1452 شوقە دراوەتە خەڵکی کەمدەرامەت، 5000 خانووی کۆری بۆ خەڵکی کرێنشین لەژێر دروست کردن دان، رێگەیان بەدروستکردنی زیاتر لە30 هەزار خانوو لە گەڕەکەکانی مامزاوە، تووڕەق، سێبەردان و حەسارۆک داوە، دوای ئەوەی بەپێی ماستەر پلان کەوتنە نێو سنووری شارەوانییەکانی هەولێر.\nسەرەرای دابەشکردنی هەزاران پارچە زەوی و دروستکردنی هەزاران یەکەی نیشتەجێبوون، بەڵام لەگەڵ ئەوەشدا بەرزبوونەوەی نرخی کرێی خانوو لەسێ ساڵی رابردوودا لە شاری هەولێر ژمارەی پێوانەیی تۆمارکردووە، شارەزایانی ئەم بوارەش هۆکارەکەی بۆ لێشاوی هاتنی خێزانە ئاوارە عەرەبەکان دەگەرێننەوە.\nسەیفەددین قادر، خاوەنی نووسینگەی سەحەر بۆ کڕین و فرۆشتن و بەکرێدانی خانوو لە هەولێر گوتی "بەهۆی هاتنی لێشاوی ئاوارە بۆ شاری هەولێر خواستێکی زۆر لەسەر خانووی کرێ هەیە، رۆژانە چەندین کەس روومان تێدەکەن بۆ خانووی کرێ، دەتوانم بڵێم 90%یان عەرەبن".\nبەهۆی زیادبوونی بەردەوامی کرێی خانوو، بەشی زۆری خاوەن خانووەکان تەنیا شەش مانگ گرێبەست لەگەڵ کرێنشین دەکەن، بۆ ئەوەی هەر کاتێک کرێ زیادبوو، کرێکەیان لەسەر زیاد بکەن، یان لە خانووەکانیان دەربکەن. نووسینگەکانیش بۆ هەر گرێبەستێک 300 دۆلار لەهەردوولا وەردەگرن، بۆیە زوو زوو خاوەن خانووەکان لە بەرزبوونەوەی نرخ ئاگادار دەکەنەوە.\nسەیفەددین دەڵێت "پێشتر بەردەوام 10 بۆ 15 خانووی کرێم لا هەبوو، بەڵام ئێستا لەبەر ئاوارەی عەرەب خانووی کرێ بەرناکەوێت".\nلە دوای هەر هێرشێکی داعش بۆ سەر پارێزگا سوننەنشینەکان، لێشاوی هاتنی ئاوارەی عەرەب بۆ کوردستان زیاد دەکات. پارێزگاری هەولێر گوتی "تەنیا لەدوای گرتنی ئەنبار لە رێگەی فڕۆکەخانەی هەولێر 13 هەزار و 250 کەس هاتوونەتە کوردستان".\nکرێی خانوو لە هەندێک گەڕەکی شاری هەولێر:\n- کرێی خانووی 100 -125 مەتر لە گەڕەکەکانی 94ی گوڵان، کارێزان، فەرمانبەران، 99ی زانکۆ و رۆشنبیری لە نێوان 500 – 600 دۆلار دایە.\n- کرێی خانووی 150 – 200 مەتری لەو گەڕەکانە لە نێوان 800 تاوەکو 1000 دۆلار دایە.\n- لە گەڕەکە راقیەکان کە زۆربەی خانووەکانیان 150 – 250 مەترە، کرێی خانوو لە نێوان 1500 – 2500 دۆلار دایە.\n- لە پرۆژەکانی نیشتەجێبوون وەک ئاشتی، لاوان، هیران ستی، ئایندە و..هتد. لە نێوان 600 – 800 دۆلار دایە.\nزانیاری لەبارەی کرێنشینان و ئاوارەی عەرەب:\n- 92 هەزار خێزانی عەرەب لە پارێزگای هەولێرن\n- 35 هەزار کرێنشین لە شاری هەولێر هەن\n- 90%ی ئەوانەی بەدوای خانووی کرێدا دەگەڕێن عەرەبن\n- لە 10 ساڵی رابردوودا 256 هەزار خانوو لە هەولێر دروستکراون\n- مۆڵەت بە دروستکردنی 78 هەزار یەکەی نیشتەجێبوون دراوە\n➕ ئەم بابەتە لەلایەن: (هاوڕێ باخەوان)ەوە لە: May 25 2015 1:52PM تۆمارکراوە\n✍ ئەم بابەتە بۆ دواجار لەلایەن: (هاوڕێ باخەوان)ەوە لە: May 25 2015 1:53PM باشترکراوە


پەیاماکورد:من کارم بەو کەسانەوە نییە کە دەڵێن 'کوردستان پێویستی بە دەوڵەت نییە\n08 January 2021 14:52\nچەند تێبینییەک بەهۆی نووسینی بابەتی هەماهەنگیی پەکەکە و حەشدی شەعبی لە هەرێمی کوردستان، هێرش و رەخنە هەبوون. تێڕوانینم بۆ ئەو هێرش و رەخنانە بەمجۆرەیە:\nئەمڕۆ لە سەرووی هەموویانەوە ئەڵمانیا، ئنجا لە وڵاتە جۆراوجۆرەکانی ئەوروپادا کۆچبەرانی کورد دەژین. بەشێکی زۆر گەورە لەوانە پەیوەندیدارن بە پەکەکە/کەجەکە، هیچ نەبێ خۆشەویستیان بۆیان هەیە. پەکەکە لە وڵاتانی وەکو ئەڵمانیا، فەرەنسا، هۆڵەندا و سوید خۆیان لەگەڵ قەوارە و یاسای دەوڵەت دەگونجێنن.\nهەروەها لە شوێنەکانی وەکو ئیستانبووڵ، ئیزمیر، بورسە، ئەدەنە و مێرسینیش کۆچبەری کورد دەژین. دیسانەوە زۆربەی ئەو کوردانە پەیوەندییان لەگەڵ پەکەکە/کەجەکە هەیە. لەوێشدا بە شێوەیەکی سروشتی پەکەکە/کەجەکە پابەندی قەوارە و یاساکانی دەوڵەتی تورکیایە. لە دیاربەکر، وان و باتمانیش هەمان حاڵەت هەیە.\nبەڵام پەکەکە/کەجەکە پابەندی رێسا و قەوارەی حکومەتی هەرێمی کوردستان نابێت. دەیەوێ ئەو قەوارەیە بچووک بکاتەوە و بیشکێنێت و گوشار بخاتە سەر حوکمڕانییەکەی. ئەمە دۆخێکی پەیوەندیدارە بە هەڵوێست و هەڵسوکەوت و رۆحیەتی مرۆڤی موستەعمەرەوە. خەڵکی موستەعمەر خۆی دەگونجێنێت و ملکەچ دەبێ بۆ ئەو رێنمایی و ئاراستەکارییانەی لە دەرەوە ئاراستەی دەکرێن. بەڵام ئەگەر چینێک لە خەڵکەکەی خۆی بیەوێت دەسەڵاتێک دروست بکات، رووبەڕووی دەبێتەوە و بە کەمی دەزانێت و هەوڵی لەباربردنی دەدات. چونکە لەلایەن دەوڵەتی دەسەڵاتدارەوە وەها فێرکراوە.\nوا لە خەڵکەکە دەگەیەنن کە هەموو شتێکیان سەرەتاییە، خواردن، خواردنەوە، جل پۆشین و زمانیان هێشتا پێشنەکەوتووە و ژیانیان لە نێو جەهالەتدا بەڕێدەکەن. جەخت لەسەر ئەوە دەکرێتەوە کە ئەو خەڵکە ناتوانن خۆیان بەڕێوەببەن. ئەم دۆخە رێک لە هەرێمی کوردستاندا هەیە. کوردستان تەنانەت موستەعمەریش نییە. هەر بۆیەش لەم رووەوە ئەم دۆخە لە کوردستان بە شێوەیەکی چڕتر دەبینرێت. دەکرێ ئەو رووداوانەی سەر لە بەیانیی ۱٦ی ئۆکتۆبەری ۲٠۱۷ کە لە کەرکووک روویاندا بەمجۆرە تانوپۆ بکرێت.\nهەموو ئەوانەی هێرش دەکەنە سەرم و رەخنەم لێ دەگرن، کاتێک بە پەکەکە/کەجەکە ناڵێن :''حکومەتی هەرێمی کوردستان قەوارە، یاسا و رێسای تایبەت بەخۆی هەیە و ئێوە پێویستە پابەندی بن، هێرش مەکەنە سەر پێشمەرگە، هێرش مەکەنە سەر نووسینگەکانی پارتی دیموکراتی کوردستان''... هەروەها ناڵێن :'' هەروەک چۆن پابەندی یاساکانی دەوڵەتەکانی وەکو ئەڵمانیا، فەرەنسا، هۆڵەندا بوویت، لێرەش پابەند بە یاساکانی هەرێمی کوردستانیش بە''، لەکاتێکدا ئەمە ناڵێن و بەلاشیدا ناڕۆن، دۆخێکی سەرسوڕهێنەرە. لە نووسینی هەماهەنگیی پەکەکە و حەشدی شەعبی لە هەرێمی کوردستاندا باس لە ۸ چالاکیی پەکەکە/کەجەکە کراوە. ئەوانەی رەخنەیان لێگرتووم و هێرشیانکردووەتە سەرم، سەرنجیان نەخستووەتە سەرهیچ یەک لەمانە و وەڵامیان نەداوەتەوە. ئایائەمە داننان نیە بەوەی کە پەکەکە/کەجەکە هێرشی کردووەتە سەر پێشمەرگە و پارتی؟ ئەنجامدانی ئەو هێرشانە لەکاتێکدا کە مەسعود بارزانی دەڵێ 'ئێمە شەڕی نێوان کوردانمان حەرام کردووە' بەتایبەتی کە بە پێداگرییەوە هەڵوێست لەسەر شەڕێکی وەها هەیە، جێی هەڵوەستەیە. (عابید گورسەس، شەڕی براکوژی یاخود رۆحی کۆبانێ؟ نەرینائازاد، ۱۷ی کانوونی یەکەمی ۲٠۲٠)\nهەڵبەتە دەبێت چارەسەرکرنی کێشەکانی نێوان کوردان لەسەر بنەمای دیالۆگ بێت. بۆ ئەم مەبەستە پێویستە بەر لە هەموو شتێک دان بە رەوایەتیی حکومەتی هەرێمی کوردستان بنرێت. بێگومان لەمیانی دیالۆگدا رەخنەی پێویست دەگیرێت.\nئەمڕۆ سوپای تورکیا لە زۆر شوێنی خاکی هەرێمی کوردستان و ناوچە سنوورییەکاندا بنکەی سەربازیی دامەزراندووە. لەکاتێکدا پەکەکە/کەجەکە پێویستە هەوڵی دوورخستنەوەیان لە ناوچەکە بدات، بە دۆزینەوەی بیانووی جۆراوجۆر زەمینەسازیی زیاتر بۆ جێگیرکردنی سوپا لە ناوچەکە دەکات. ئەمە روونە کە سوپا هەڕەشەیەکی توندە لەسەر هەرێمی کوردستان.\nئێمە باس لە یاسا و رێساکانی حکومەتی هەرێمی کوردستان دەکەین. ئەمە فیدراسیۆنێکە و لە نێو سنووری ئەم فیدراسیۆنەدا نابێت ئازادیی ئەنجامدانی تاوان هەبێت. ئەگەر لە نێو ئەو سنوورەدا کەسێک کوژرابێت، پێویستە فیدراسیۆن لەڕێی دادگەری، دامەزراوە، دادگاکان، پۆلیس، دادوەر، داواکاری گشتی و گرتووخانەکانییەوە تەدەخول بکات. ئەگەر نەتوانێ ئەمە بکات ئەوا لەڕێی تۆماری تاوانەکان، دۆسیە و وردەکارییەوە، ئەگەرنا ناتوانرێ باس لە فیدراسیۆنێکی راستەقینە بکرێت. پێویستە حکومەتی هەرێمی کوردستان هەنگاو بەرەو رێگەی بوون بە فیدراسیۆنێکی راستەقینە بنێت…\nوەکو مرۆڤێک، پشتیوانی هەموو ئەو کەس و دامەزراوە و پارتانە دەکەم کە باس لە کوردستان دەکەن و داوای کوردستانی سەربەخۆ دەکەن. من کارم بەو کەسانەوە نییە کە دەڵێن 'کوردستان پێویستی بە دەوڵەت نییە'، چونکە ئەمە بۆچوونی دەوڵەتانە نەوەک بۆچوونی کوردان. گوتنەوەی ئەم بۆچوونە لەلایەن کوردانەوە بە کاریگەریی دەوڵەتان، دەستکەوت و سەرکەوتنێکی گەورەیە بۆ ئەوان. هەموو ئەو دەوڵەتانەی کوردانیان لە ژێر هەژمووندا کۆکردووەتەوە ئاستەنگ لەبەردەم دەوڵەتی کوردیدا دروستدەکەن\nزیاتر بارزانییەکان لە باشووری کوردستاندا بەرگری لە سەربەخۆیی کوردستان دەکەن. ئەمە دۆخێکی تازە نییە و زیاتر لە سەدەیەکە. بیرۆکە و بۆچوونی بارزانییەکان بەمشێوەیەیە. جەختکردنەوە لەسەر شێخایەتی و عەشیرەتگەری، هەروەها خۆلادان و هەولدان بۆ نەبینینی رۆحی نیشتمانیی بارزانییەکان خۆچەواشەکردنە. گوتنی ئەمانە خۆدانەپاڵ پارتی دیموکراتی کوردستان نییە، بەڵکو پشتیوانی کردنە لەم بیرۆکە و هەڵوێستە و بەهێزکردنیەتی.\nلە وەقفی ئیسماعیل بێشکچیدا چ شاندی پەرلەمانتاران و چ بەڕێوەبەرانی وەقف خۆبەخشانە کاردەکەن. تەنیا بۆ من و خانەوادەکەم بڕە پارەیەکی کەم دەدرێت. جگە لەمە ۲ـ۳ کارمەندی دیکە هەن کە بە مووچە و بیمە کاردەکەن، دۆخی لقی دیاربەکر بەمجۆرەیە. لقی هەولێریش وەقفێکی جیای دامەزراوە بەگوێرەی یاساکانی حکومەتی هەرێمی کوردستان.\nپارتی کە زیاتر لە سەدەیەکە لە نێو پرۆسەکەدایە دەکرێ رەخنەی لێ بگیرێت. هەروەها دەکرێ رەخنە لە ئیسماعیل بێشیکچی و وەقفەکەشی بگیرێت. روون و دیارە من چیم کردووە و چۆنم کردووە. ئەوەی کە وەقفەکەشمان کردوویەتی زۆر روونە. داهات و تێچووی دیارە و ئاشکرایە…. ''فەرمانبەری مووچەخۆری بارزانی!... ئەمە تۆمەتبەخشین و لەکەدارکردنێکی بێ مانایە.\nلە سەرەتای ئەم بابەتەدا نووسیومە کە بەهۆی نووسینی هەماهەنگیی پەکەکە و حەشدی شەعبی رەخنە و هێرشی زۆر کراوەتە سەرم. نووسین و پەیامیش هەبوون کە بەرگرییان لە من کرد. سوپاسی ئەو هاوڕێیانە دەکەم.\nنووسینەکانیتری نووسەر :هەماهەنگیی پەکەکە و حەشدی شەعبی لە هەرێمی کوردستاندا\nپەکەکە ئیسماعیل بێشیکچی حەشدی شەعبی کورد\nهەماهەنگیی پەکەکە و حەشدی شەعبی لە هەرێمی کوردستاندا\nبارزانییەکان - بەشی سێیه م\nبارزانییەکان - بەشی دووهەم\nئەیلوولی 2020 کوردان و کوردستان


ئه‌و 96 خانووه‌ی له 16ی ئۆكتۆبه‌ردا ته‌قێنرانه‌وه چاكنه‌كراونه‌ته‌وه - Kirkuknow\nهیچ یه‌كێك له‌و 96 خانووه‌ی له 16ی ئۆكتۆبه‌ری 2017 له قه‌زای دوزخورماتوو ته‌قێنرانه‌وه چاكنه‌كراونه‌ته‌وه، به‌ڵام زۆرینه‌ی هه‌ره زۆری خانووه سوتێنراوه‌كانی نۆژه‌نكراونه‌ته‌وه و خاوه‌نه‌كانیان گه‌ڕاونه‌ته‌وه ناویان.\nله 16ی ئۆكتۆبه‌ری 2017، به بڕیاری حه‌یده‌ر عه‌بادی، سه‌رۆك وه‌زیرانی پێشوی عیراق، هێزه عیراقییه‌كان له چوارچێوه‌ی سه‌پاندنی یاسادا گه‌ڕانه‌وه بۆ ته‌واوی ناوچه‌كانی جێناكۆك، له قه‌زای دوزخورماتوو پێشمه‌رگه له شه‌ڕێكی قورسدا روبه‌ڕویان بۆوه و دواتر به هه‌زاران خێزانی كورد ئاواره‌بون.\nسەردار ئەحمەد، ئەندامی ئەنجومەنی قه‌زای دوزخورماتوو له پشكی كورد، به (كه‌ركوك ناو)ی وت “له‌سه‌دا 85ی خێزانه كورده‌كان گه‌ڕاونه‌ته‌وه بۆ دوزخورماتوو، ئەو لەسەدا 15یه‌ی نەگەڕاونەتەوه یان كه‌سانی سیاسیی و لێپرسراوی حزبین، یان ئیشوكاریان له شاره‌كانی هه‌رێمی كوردستان دۆزیوه‌ته‌وه و نایانه‌وێت بگه‌ڕێنه‌وه”.\nوتیشى “96 خانوو كه له‌كاتی شه‌ڕی پێشمه‌رگه و هێزه عیراقییه‌كان ته‌قێنرانه‌وه هێشتا چاكنه‌كراونه‌ته‌وه و خاوه‌نه‌كانیان نه‌گه‌ڕاونه‌ته‌وه، به‌ڵام 315 خانوو كه سوتێنرابون نۆژه‌نكراونه‌ته‌وه”.\n96 خانوو كه له‌كاتی شه‌ڕی پێشمه‌رگه و هێزه عیراقییه‌كان ته‌قێنرانه‌وه هێشتا چاكنه‌كراونه‌ته‌وه و خاوه‌نه‌كانیان نه‌گه‌ڕاونه‌ته‌وه\nئه‌و ئه‌ندامه‌ی ئه‌نجومه‌ن به‌دوریزانی، حكومه‌تی عیراق قه‌ره‌بوی ئه‌و خێزانه زه‌ره‌رمه‌ندبووانه بكاته‌وه، به‌هۆی ئه‌وه‌ی “ئه‌م روداوانه به‌هۆی ناكۆكی نێوان پێكهاته‌كانه‌وه بووه نه‌ك كاری تیرۆریستی”.\nعه‌لى حوسه‌ینی، ئەندامی ئەنجومەنی قه‌زای دوزخورماتوو له پێكهاته‌ی توركمان، به (كه‌ركوك ناو)ی وت “هۆکارى نەگەڕانەوەى به‌شێكی ئاوارەکان بابەتى ئەمنى نییە، چونکە بارودۆخى شارەکە زۆر ئارامە، بەشێکیان دۆسییه‌یان لەسەرەو نایانەوێت خۆیان رادەستی ده‌زگا ئه‌منییه‌كان بکەن، چونكه دەستیان هەبوە لە تێکدانى ئەمنییەتى شارەکە و دژایه‌تى حکومه‌تیان كردووه، به‌شێكی تریشیان مامۆستا و فه‌رمانبه‌رن له سه‌ر میلاكی حكومه‌تی هه‌رێمی كوردستان و جارێ نه‌گه‌ڕاونه‌ته‌وه”.\nئیداره‌ی قه‌زای دوزخورماتوو، داوای له نێرده‌ی نه‌ته‌وه یه‌كگرتوه‌كان بۆ هاریكاری عیراق (یونامی) كردووه، هاوكارییان بكات له قه‌ره‌بوكردنه‌وه‌ی زیانلێكه‌وتوان، ئه‌وانیش به‌ڵێنی دروستكردنی فشاریان داوه بۆ ئه‌و مه‌به‌سته، حەسەن زەینلعابدین، قایمقامی قه‌زای دوزخورماتوو وای به (كه‌ركوك ناو) وت.\nشاندێكی باڵای یونامی،  5ی شوبات به سه‌ردانێك گه‌یشتنه دوزخورماتوو، به ئامانجی تاوتوێی دۆخی قه‌زاكه له روی ئه‌منی و خزمه‌تگوزارییه‌كانه‌وه، له‌گه‌ڵ په‌یوه‌ندی نێوان پێكهاته‌كان.\nئه‌و شانده هاتبون تا ببینن خه‌ڵكی دوزخورماتوو به‌هۆی روداوه‌كانه‌وه چ زیانێكیان به‌ركه‌وتووه و چۆن ماڵ و دوكانه‌كان سوتاون\nسه‌ره‌ڕای جه‌ختكردنه‌وه‌ی سه‌ردار ئه‌حمه‌د، ئه‌ندامی ئه‌نجومه‌نی قه‌زای دوزخورماتوو، له نۆژه‌نكردنه‌وه‌ی خانووه سوتێنراوه‌كان، شەیما عه‌دنان (35ساڵ)، كه هاوسه‌ره‌كه‌ی كرێكاری ده‌كات و خاوه‌نی شه‌ش منداڵه، وتی “خانووه‌كه‌م به ته‌واوی سوتا، كاتێك رامانكرد حه‌وت ملیۆن دیناری عیراقیمان له‌گه‌ڵ خۆمان جێهێشت، تائێستاش خانووه‌كه چاكنه‌كراوه‌ته‌وه”.


هاوڵاتییەکى ئەمەریکى لە ویلایەتى لویزیانا بەتاوانى دزینى دوو کراسى بازرگانێک 23 ساڵ سزاى زیندانیکردنى بەسەردا سەپێنرا، پاش بەسەربردنی 20 ساڵى لە زینداندا ئازادکرا، لەو ماوەیەدا چەند ئەندامێکی خێزانەکەى لەدەستداوە.\nڕۆژنامەى دەیلى مەیلى بەریتانی بڵاوى کردەوە، لەدواى دەستوەردانى ڕێکخراوى بەرگریکار لە سزادراوانى هەتا هەتایى بەناوى (پڕۆژەى بێ تاوانی) و مانەوەى بۆ ماوەى 20 ساڵ لەزیندان، دادگاکانى ئەمەریکا گەى فرانکى تەمەن 67 ساڵیان لەزیندان ئازاد کرد.\nمانگى تشرینى یەکەمى ساڵى 2000 فرانک سزایەکى قورسى بۆ دەرچوو بەهۆى تاوانى دزیەکەوە کە بەهاکەى نزیکەى 500 دۆلار بووە.\nئەوەش خراوەتەڕوو، هۆکارى سزاکەى ناوبراو بۆ ئەوە دەگەڕێتەوە کە یاسایى سزادانى تاوانەکانى لەویلایەتى لۆیزیاناى ئەمەریکاى لەسەر قورس کراوە کە ئەو ڕێوشوێنە بە یاساى لێدانی سیانە دادەنرێت، ئەویش لەو حاڵەتەدایە کە دادوەرى گشتى داواى سەپاندنى قورسترین سزا بۆ ئەو تۆمەتبارانە دەکەن کەپێشتر تاوانیان کردووە یاخود سزا لە دژیان دەرکراوە.\nڕۆژنامەکە دەشڵێت، پێش ئەوەى گەی ئەو دوو کراسە لە بازرگانێک بدزێت 36 جارى تر دەستگیرکراوە بەهۆى ئەو جۆرە کارانەوە.\nبەپێى ڕۆژنامەکە پاش چەند ساڵێک، یاسایى لێدانی سیانە جارێکى تر لەلایەن دەسەڵاتدارانى ناوخۆى ویلایەتى لۆیزیانانەوە هەموارکرایەوە بەهۆى ئەوەى جۆرە ناهاوسەنگى و نایەکسانیەکى دروستکردووە و کەسانێکى زۆر بەوهۆیەوە زیندانى کراون کە لەهیچ ویلایەتیەکى تردا ئەوە ڕووینەداوە.\nلە ڕاگەیەنراوێکدا ڕێکخراوەکە باسى لەوە کردووە، پرسى گەی فرانک ئەوە دەردەخات کە چۆن هاوڵاتییە ڕەشپێستەکان ئەو جۆرە سزا قورسانە کاریگەرى دەبێت بۆ سەریان و ئاستەمە هاوڵاتیەکى سپى پێست کە هەندێک زانیارى زیاتربێت لەسەر ڕوداوەکان سزایەکى لەو شێوەیەى بەسەردا بسەپێنرێت.\nهاوکات لە هەڵمەتێکی بەرهەڵستکارى ئەو یاسایانەشدا ئەوە وروژێنراوە، تەنها بیر لە سزادان کراوەتەوە لەبرى ئەوەى بیر لە دووبارەگەڕاندنەوەى تاوانباران بۆ ناو کۆمەڵگە بکرێتەوە.\nبەپپێى ڕێکخراوەکە، پێشتر گەی گارسۆن بووە لە باڕەکاندا و بەهۆى ئەوەى دووچارى هۆگربوون بووە بە مادە هۆشبەرەکانەوە لەساڵى 1975ەوە تاوەکو 2002 چەندیجار بەهۆى دزى و کێشانى ئەو مادانەوە سزادراوە بەڵام هیچکات تاوانێکى قورسى ئەنجامنەداوە.\nبەپێى ڕۆژنامەکەش، لەمانگى تشرینى یەکەمى ساڵى 2000 بە تۆمەتى دزینى دوو کراس دادگا سزاى سەپاندنى 23 ساڵ زیندانیکردنى سەپاندە سەر گەی فرانکدا و ئەوەش چوارەمین سزا بوو لەدژى دەرچوو و کاتێکیش لەزینداندا بووە هاوسەرەکەى و کوڕێکى و دایکى و دوو خوشکى کۆچى دواییان کردووە.


ئاکۆ برایم : یقولون مالا بفعلون . – WTARIKURD\nئەگەریش ئەوەى مەلا عەول دەیکات و ئەسڵى راستى و پوختەى ئیسلامە ئەوا من لەسەر ئەو دینەى مەلا نیم و نابم\nجاران مەلاو مامۆستاى ئاینى ، پێشەنگ و پێشڕەو چاوساغى خەڵک و میللەت بوون ، وانە بێژ بوو ، رابەرى ئاینى بوو ، کەسایەتى کۆمەڵایەتى بوو ، نموونەو سیمبولى هەموو کارێکى باش و جوان بوو . بەجۆرێک پێگەو ناوبانگبان هێندە گەورە و کاریگەر بوو ، مرۆڤەکان بەبێ پرسى ئەوان پەنجەیان بەئاودا نەدەکرد . زاتە گەورە و نەمرەکانى وەک کاک ئەحمەدى شێخ و شێخ مارفى نۆدێ و مەلاى گەورەو .. نموونەى دیار و بەرچاو بوون ، لەسەر دەستى ئەوان کۆمەلگە بووبوە شوێن و مەنزڵگایەکى ئارام گورگ و مەڕێکەوە دەژیان .\nهەر بەهۆى ئەو پایەو ناوبانگەشەیان حکومەت و دەسەڵات هەمیشە و بەردەوام حسابى تایبەتى بۆدەکردن ، لەزۆر شتدا سڵى لێدەکردنەوە ، نەیدەخۆاست خۆى لەقەرەیان بدات ، چونکە لاى مەعلوم بوو کە پیاوانى ئاینى و هەڵگرانى رێبازى بەرزى ئیسلام ، چ رۆڵ و کاریگەرییەکان لەسەر میللەت و خەڵک هەیە و ، ئەتوانن بە یەک خوتبە یان فتوایەک تەواوى میللەت بێنە سەر جادە و شۆرشِێکى سەرتاسەرى بەرپا بکەن و حکومەت و دەسەڵات رابماڵن .. هەربۆیە زۆرجار لەبارودۆخە هەستیار و ناسکەکاندا دەسەڵات هاناى بۆ ئەوان بردووە ، داوالێکردون کە لەرێگەى مینبەرەوە رەوشەکە ئاسایى بکەنەوە ، یان بۆ کاتى گفتوگۆو وتووێژ لەگەڵ نەیارانیدا ئەوانى راسپاردووە بۆ ئەو کارە . جا بەحەقەت ئەوانیش نموونەى پاکى و بوێرى و متمانەى میللەت بوون ، بەردەوام بەبێ پسانیش هەر لەبەرەى گەلدا بوون ، لەرێگەى وتارە دینییەکانیانەوە گەلیان هۆشیارکردۆتەوە . لەمەترسى و درندەیى دەسەڵات یەئاگایان هێناونەتەوە .\nلەوانەش زیاتر بەشى زۆرى شۆڕشەکانى کورد لەهەر چوارپارچەى کوردستان ، لەلایەن مەلا و کەسایەتى ئاینیەوە هەڵگیرساون هەر بۆخۆشیان رابەرایەتیان کردون ، شۆڕشى شێخ مەحمود ، حکومەتەکەى قازى محەمەد ، شۆڕشى شێخ سەعیدى پیران ، شۆڕشى سەید رەزاى دێرسیم ، شۆڕشى شێخ عوبەیدولڵاى نەهرى و…… هتد ، ئەوەمان پێدەڵێن کە مامۆستای ئاینی و کەسیایەتى ئاینى هەمیشە و بەردەوام لەریزى پێشەوە دابوون و ، سەنگەریان لە دوژمن گرتووە . لەو پێناوەشدا گیانیان بەخت کردووە . ئەبوایە ئێمەی کوردیش ، پەرەیەکمان لەوان دادڕیایەو هەمان رێچکەو رێبازى ئەوانمان بگرتایاتە بەر ، لەدژى ستەم و ناعەدالەتى و زوڵم زۆر ، درێژەمان بە ئەرک و کارى ئەوان بدایە ، کەچى بەداخەوە جگە لەوەى ناتوانین وەک ئەوان هەنگاو بهاوین ، خەریکە تەسلیم بەویست و ئیرادەى زوڵم و ناحەقى دەبین ، ئەوەى لەشارى هەولێر بینیمان ، کە بەنوێژى نیوەڕۆ بە بەرچاوى ئەو هەموو خەڵکەوە بێ رێزى بەماڵى خوا و بەکەسایەتى ئاینى کرا ، کەچى یەک کەس زاتى نەکرد دەم بکاتەوە . لەسەروو هەمووشیانەوە مامۆستایانى ئاینى بەهەر هەموویان نەیانتوانى دە دانەکەس کۆبکەنەوە لەبەرامبەر ئەوتاوانەدا هەڵوێست وەربگرن ! باشە من تێناگەم ئەوە ماناى چى یە و چى پێدەڵێن ؟ مەلایەک بەدرێژایى چەندین ساڵ لەخوتبەو ئامۆژگارى خەڵک ، نەتوانێت قەناعەت بە دە دوانزە کەس بکات ، کە ببنە لایەنگرى و هەوادارى یان دۆستى ، یاخود لەژێر فەرمایشت و خوتبەکانیدا ئەو باوەڕەى لا بچەسپێنێت ، کە دەسەڵات ناعادیلە و ئەبێت لەهەمبەرى هەڵوێستمان هەبێت (من راى منکم منکرا فلیغیرە بیدە ، فان لم یستطیع فبلسانە ، فان لم یستطع فبقلبە ، وذلک اضعف الایمان )\nئەى گوایە ئەو مامۆستایانە ئەو چەند ساڵە چیانکردوە ؟ لەو مزگەوتەدا بەچى یەوە خەریک بوون ؟ ئەگەر کاریگەری لەسەرئەوە دروست نەکردوە کە نوێژخوێنانى لەبەرامبەر بچوکترین زوڵمدا دەنگ بەرزبکەنەوە ، کەواتە نەک ئێستا بگرە ئەبوایە چەندین ساڵ لەوەو پێش بۆخۆى وازى لەو کارە بهێنایە .. بەدەر لەوەش جوداى لەهەموو دید و ئایدیا سیاسیەکان ،، تەواوى مامۆستایان لەتەواوى جیهان لەسەر ئەوە کۆکن مامۆستاى ئاینى و ماڵى خودا ( مزگەوت ) رێز و حورمەتێکى تایەتیان هەیە ، سوکایەتى و بێڕێزى بەرامبەر هەر کامێکیان هێڵى سوورە . کەچى زۆر چاوەڕێمکرد هیچ لەگۆڕێ نەبوو ! جگە لەگردبوونەوەى شەش حەوت مامۆستا بەساردو سڕى و بۆ خۆدەرخستن ئەویش لەسلێمانى . دڵنیام ئەگەر ئەو ناڕەزاییە و گردبونەوەیە بۆ موچەو ئیمتیاز بوایە دڵنیام بەسەدان و هەزارانیان تیایدا بەشدار دەبوون ، بەڵام چونکە گردبونەوەکە مەترسى لەسەر موچەو پلەیان هەبوو ، جگە لەچەند مامۆستایەک کەس خۆى لەقەرەیان نەدا . بەئەزعەفول ئیمانیش ناڕەزاییان دەرنەبڕى .\nئەمە لەلایەک ، ەلایەکى تر زەواجە سەیر و سەمەرەکەى مەلا عەول لەتیفى سەلەفى ، ئەویش بۆخۆى سوکایەتى کردن و بێ رێزییە بە ئیسلام و بەمامۆستاى ئاینى و ئەهلى شەریعە . لاى من هێندە ناشیرین و قێزەونە کە ئەگەر ئەبو جەهلیش بیکردایە لام ئاسایتر بوو ، چونکە ئەو لەژێر ناو پەردەى ئیسلام و سەلەفدا تاوانى کردووە . ئاخر مەلا ئەوە چ ناوێکى لێ دەنێت ، هەستیت خێزانێک لێک هەڵوەشێنیت کە ئەوە بۆخۆى تاوانێکى گەورەیە ، لەوەش زیاتر خوشەویست و غەرامیات بکەیت ، کە لەسەرەتاوە تا ئەخیرى ئیسلام نەهى لێکردوە بەحەرامى داناوە ، لەوەش ناخۆشتر تۆ خۆت مامۆستا بیت ، وەک دەڵێن مامۆستا باوکە ، ئاخر کام ئاین و مەزهەب رێگە دەدات کە باوک کچى خۆى بخوازێت ؟ لەوانەش ناخۆشتر گرانتر ئەوەیە ، کە بەپێ شەریعەتى ئیسلام هەموو ژنیک پاش جیابوونەوە لەمێردى یەکەمى ئەبێت 3مانگ چاوەڕێ بکات تا پاک دەبێتەوە ، ئەوجا بۆى هەیە زەواجى دوەم بکاتەوە .\nئەى کوا ئەو هەموو خوتبەو ئامۆژگاریەى مەلاى سەلەفى ؟\nکوا ئەحکام شەریعەتى زەواج و ؟\nکوا رێز تەقدیرى خوێندکار ؟\nکوا ئەو حەدیس و ئامۆژگاریانەى کە پێدەگوتین چاو نەبڕینە ماڵى خەڵک ؟\nسەیرى کچى نامەحرەم نەکەین ؟\nجا ئێستا تیاماوم ، ئایا ئیسلامى راستەقینە ئەوەیە کە مەلا عەول جێ بەجێدەکات ، بۆ فریودان قورئان و حەدیس دەکات قەڵغان وە ئێمەى پێ فریو دەدات . نیەت و مەرامى خۆى پێ مەیسەر دەکات ؟\nیان بەشێوەیەکى ترە وەک چەندین کەس باسیدەکەن ، کە ئەوەى ئەو پیاوە دەیکات دەرچونە لەئاین و هیچ مافى بەئیسلامەوە نییە ، پێچەوانەى ئیسلامەو بۆ ناشیرن کردن و ناوزڕاندنى دەیکات ، دەى با دەسەڵات و یەکێتى زانایان و لیژنەى باڵایان بێنە گۆ و راستى و نیەتى ئەو پیاوەمان بۆدەرخەن ؟ ئەگەریش ئەوەى مەلا عەول دەیکات و ئەسڵى راستى و پوختەى ئیسلامە ئەوا من لەسەر ئەو دینەى مەلا نیم و نابم و پێم خۆشە هەرچى یەک بم بەڵام ئیسلامەکەى عەول لەتیف نەبم .


نوێنەری حکومەتى هەرێم لە بەغدا ئاشکرایکرد، سبەینێی نێچیرڤان بارزانی، سەرۆکى هەرێمی کوردستان و هەردوو جێگرەکەى مستەفای سەید قادر و جەعفەر شێخ مستەفا سەردانی بەغدا دەکەن و لەوێ لەگەڵ ئیمانوێل ماکرۆن، سەرۆکى فەڕەنسا و بەرپرسانی عێراقی کۆدەبنەوە.\nفارس عیسا، نوێنەری حکومەتى هەرێم لە بەغدا بە ناس کوردی وت، هۆکاری سەردانەکەى سەرۆکى هەرێم بۆ بینینی ماکرۆن و شاندەکەى یاوەرێتی چونکە پێشتر ڕایگەیاندووە کە ناتوانێت سەردانی هەرێم بکات، بەڵام دەیەوێت بەرپرسانی هەرێمیش ببینێت.\nچاوەڕوان دەکرێت ماکرۆن سبەینێ بگاتە عێراق کە ئەوەش یەکەم سەردانى فەرمییەتی بۆ عێراق.\nماکرۆن دەبێتە بەرزترین بەرپرس کە سەردانى عێراق بکات، لەوکاتەوە کە مستەفا کازمى سەرۆکوەزیران چووەتە سەر کورسی سەرۆکوەزیران، سەردانەکەش دواى رۆژێک دەبێت لەسەردانەکەى بۆ بەیروت.\nهەروەها دوو بەرپرسى حکومەتى عێراق جەختیان لەو سەردانە کردووەتەوە، بەڵام کۆشکى سەرۆکایەتى فەڕەنسا هێشتا سەردانەکەى پشتڕاستنەکردووەتەوە.\nبەوتەى سەرچاوەکان، پێشبینیدەکرێت سەرکردە کوردەکانى عێراق بچنە بەغدا بۆ بینین و کۆبوونەوە لەگەڵ ماکرۆندا، بەو پێیەى ماکرۆن ناچێتە هەولێر هاوشێوەى زۆربەى ئەو بەرپرسە بیانیانەى سەردانى عێراق دەکەن.


كوردی - سوره‌تی العنكبوت\nقورئانی پیرۆز » كوردی » سوره‌تی العنكبوت\nسوره‌تی العنكبوت - تعداد آیات 69\nئایا خه‌ڵكی وایانزانیوه، وازیان لێده‌هێنرێت و پشتگوێ ده‌خرێن كه بڵێن ئیمان و باوه‌ڕمان هێناوه، له‌كاتێكدا ئه‌وان تاقی نه‌كرێنه‌وه و تووشی سزا و ئازار نه‌كرێن؟\nسوێند به‌خوا بێگومان ئێمه ئه‌وانه‌ی پێش ئه‌مانمان تاقیكردۆته‌وه به جۆره‌ها شێوه، تا خوای گه‌وره (له جیهانی واقیعدا) ئه‌وانه‌ی ڕاستیان كردووه بیانناسێت و ده‌ركه‌ون، هه‌روه‌ها درۆزنه‌كانیش ده‌بێت بناسێت و ده‌ركه‌ون.\nئایا ئه‌وانه‌ی خراپه و نادروستی ده‌كه‌ن واده‌زانن كه له ده‌ستمان ده‌رده‌چن و ده‌رباز ده‌بن؟! ئای چه‌نده خراپه ئه‌و بڕیاره‌ی كه ده‌یده‌ن.\nئه‌وه‌ی كه ئاواته‌خوازه به‌دیداری خوا شاد ببێت، با دڵنیابێت كه‌كاتی دیاریكراوی خواو ساتی سه‌ره‌مه‌رگ هه‌ر دێت (تا به‌دیداری شاد ببێت)، ئه‌و خوایه زۆر بیسه‌ره( به‌گوفتاری به‌نده‌كانی) و زانایه به‌حاڵیان.\nئه‌وه‌ش كه هه‌وڵ ده‌دات و كۆشش ده‌كات له پێناوی گه‌یاندی ئاینی خوادا; بێگومان قازانج و سوودی هه‌وڵ و كۆششه‌كه‌ی هه‌ر بۆ خۆیه‌تی، چونكه به‌ڕاستی خوا بێ نیازه له هه‌موو خڵكی. ( به‌ڵام له قیامه‌تدا ئه‌و زاته زۆر سوپاسگوزاری ئه‌و كه‌سانه‌یه كه هه‌وڵ و كۆششیان داوه له پێناوی ئاینه‌كه‌یدا ).\nئه‌وانه‌ی كه ئیمان و باوه‌ریان هێناوه و كار و كرده‌وه چاكه‌كانیان ئه‌نجام داوه، به‌ڕاستی هه‌ڵه وگوناهه‌كانیان ده‌سڕینه‌وه و به‌چاكتر له‌وه‌ی كه ده‌یانكرد پاداشتیان ده‌ده‌ینه‌وه.\nئێمه فه‌رمانمانداوه به ئاده‌میزاد كه چاكره‌فتار بێت له‌گه‌ڵ دایك و باوكیدا، خۆ ئه‌گه‌ر زۆریان لێكردیت تا هاوه‌ڵ و هاوبه‌شم بۆ بریار بده‌یت، بێ ئه‌وه‌ی زانست و زانیاریت هه‌بێت ده‌رباره‌ی، ئه‌وه ملكه‌چیان مه‌به و به‌گوێیان مه‌كه، دڵنیاش بن كه گه‌ڕانه‌وه‌تان بۆ لای منه، ئه‌و كاته ئاگادارتان ده‌كه‌مه‌وه له‌و كرده‌وانه‌ی كه ئه‌نجامتان ده‌دا.\nجا ئه‌وانه‌ی كه ئیمان و باوه‌ریان هێناوه و كار و كرده‌وه چاكه‌كانیان ئه‌نجام داوه، ئه‌وه بێگومان ده‌یانخه‌ینه ڕیزی چاكه‌كارانه‌وه.\nهه‌ندێك له‌خاڵكی هه‌ن كه ده‌ڵێن: باوه‌ڕمان به‌خوا هێناوه، جا كاتێك یه‌كێك له‌وانه له به‌ر خواو له پێناوی خوادا تووشی ئازار و ناخۆشی كرا، واده‌زانێت سزاو ئه‌شكه‌نجه‌ی خه‌ڵكی وه‌ك سزای خوا وایه ( وه‌ك چۆن له دۆزه‌خدا په‌شیمانه لێره‌ش به‌هۆی ئه‌شكه‌نجه‌ی خه‌ڵكیه‌وه له دینپه‌شیمان ده‌بێته‌وه )، به‌ڕاستی ئه‌گه‌ر په‌روه‌ردگارت سه‌ركه‌وتنێكی به‌خشی، دوورووه‌كان به‌گه‌رمی ده‌ڵێن خۆ ئێمه‌ش بێگومان هاوكارتان بووین، مه‌گه‌ر خوا خۆی نازانێت چی حه‌شاردراوه له ده‌روونی هه‌موو خه‌ڵكیدا ( به‌تایبه‌ت له دڵی ئه‌و جۆره كه‌سانه‌دا )؟\nسوێند بێت، خوا ئاگاداره به‌وانه‌ی باوه‌ڕیان هێناوه، هه‌روه‌ها به‌وانه‌ش كه دووڕوون ( جیایان ده‌كاته‌وه ).\nئه‌وانه‌ی كه بێ باوه‌ربوون وتیان به‌وانه‌ی كه باوه‌ڕیان هێناوه: وه‌رن شوێنی ڕێبازی ئێمه بكه‌ون ( ئه‌گه‌ر شوێنكه‌وتنی ڕێبازی ئێمه هه‌ڵه بێت ) ئه‌وه گوناهتان به ئه‌ستۆی ئێمه، ئه‌ڵبه‌ته ئه‌وانه له قیامه‌تدا ناتوانن هیچ گوناهو تاوانێكی ئه‌وان بگرنه ئه‌ستۆ، به‌ڕاستی ئه‌وانه هه‌ر درۆده‌كه‌ن و درۆزنن.\nسوێند به‌خوا سه‌رئه‌نجام گوناهی سه‌نگینی خۆیان و ئه‌و كه‌سانه‌ش كه گومڕایان كردوون ده‌بێته سه‌رباریان، له ڕۆژی قیامه‌تیشدا پرسیاریان لێده‌كرێت له‌و درۆو ده‌له‌سه‌و ته‌ڵه‌كه‌بازییه‌ی كه هه‌ڵیانده‌به‌ست.\nسوێند به خوا ئێمه - نوح - مان ڕه‌وانه كرد بۆ سه‌ر قه‌وم و هۆزه‌كه‌ی، هه‌زار ساڵ په‌نجا كه‌م له‌ناویاندا مایه‌وه، سه‌رئه‌نجام لافاو و زریان هه‌موویانی پێچایه‌وه له كاتێكدا ئه‌وان سته‌مكار بوون.\nئه‌و كاته ئیتر ئه‌ومان ڕزگاركرد هاوڕێ له‌گه‌ڵ هه‌موو سه‌رنشینه‌كانی كه‌شتیه‌كه‌دا و ئه‌و ڕووداو و كه‌شتیه‌مان كرده به‌ڵگه و نیشانه بۆ هه‌موو لایه‌ك و هه‌موو نه‌وه‌كان.\nباسی ئیبراهیمیش بكه كه كاتی خۆی به قه‌وم و هۆزی خۆی وت: ته‌نها خوا بپه‌رستن و هه‌ر له‌و بترسن، ئه‌و بیروباوه‌ڕه چاك و په‌سه‌ند و خێردارتره بۆتان، ئه‌گه‌ر بزانن و تێبگه‌ن.\nبه‌ڕاستی ئه‌و شتانه‌ی كه له‌جیاتی خوا ده‌یانپه‌ستن ته‌نها بت و په‌یكه‌رن، ئێوه بوختان و شتی نابه‌جێ دروست ده‌كه‌ن، بێگومان ئه‌و شتانه‌ی كه له‌جیاتی خوا ده‌یانپه‌رستن خاوه‌نی هیچ ڕزق و ڕۆزیه‌ك نین بۆ ئێوه، كه‌واته هه‌ر داوای ڕزق و ڕۆزی له خوا بكه‌ن، هه‌ر ئه‌ویش بپه‌رستن، هه‌ر سوپاسگوزاری ئه‌و بن، بۆ لای ئه‌ویش ده‌برێنه‌وه.\nخۆ ئه‌گه‌ر ئێوه ئه‌م په‌یامه به‌درۆ ده‌زانن (وه‌نه‌بێت یه‌كه‌م هۆزو گه‌ل بن كه له‌به‌رامبه‌ری په‌یامی خواوه هه‌ڵوێستتان ئاوا ناڕه‌وا بێت) ئه‌وه به‌ڕاستی گه‌لانێكی پێش ئێوه‌ش په‌یامی خوایان به‌درۆ ده‌زانی، پێعه‌مبه‌ریش ته‌نها گه‌یاندن و ڕوونكردنه‌وه‌ی ئاشكرا ئه‌ركی سه‌رشانێتی و هیچی تر.\nئایا ئه‌وه سه‌رنجیان نه‌داوه چۆن خوا له سه‌ره‌تاوه دروستكراوان به‌دی ده‌هێنێت و پاشان دووباره‌ی ده‌كاته‌وه، بێگومان ئه‌و شتانه بۆ خوا زۆر ساده و ئاسانه.\n(ئه‌ی پێغه‌مبه‌ر(ص) پێیان بڵێ: با بگه‌رێن به زه‌ویدا، ته‌ماشا بكه‌ن و سه‌رنج بده‌ن چۆن ئه‌و زاته دروستكراوانی به‌دیهێناوه، له‌وه‌ودواش هه‌ر خوا سه‌ر له‌نوێ به‌رپایان ده‌كاته‌وه ( به شێوه‌و شێوازێكی تر ئاسمانه‌كان و زه‌وی و ئێمه‌ش ده‌هێنێته‌وه كایه) به‌ڕاستی خوا ده‌سه‌ڵاتی به‌سه‌ر هه‌موو شتێكدا هه‌یه.\nهه‌ندێك جار، سزای ئه‌و كه‌سانه ده‌دات كه خوا بیه‌وێت و شایسته‌ی سزان و سۆزو میهره‌بانی خۆیشی ده‌نوێنێت بۆ ئه‌وانه‌ی كه ده‌یوێت و باوه‌ڕدارن، سه‌رئه‌نجامیش هه‌ر بۆ لای ئه‌و زاته ده‌برێنه‌وه.\n(ئه‌ی گرۆی ئاده‌میزاد) ئێوه ناتوانن خوا ده‌سه‌وسان بكه‌ن، نه له زه‌ویدا نه له ئاسماندا، كه‌سیش نیه‌جگه له خوا پشتیوانتان بێت و فریاتان بكه‌وێت (ئه‌گه‌ر ڕێگه‌ی چه‌وت و نادروست بگرن).\nئه‌وانه‌ی كه بڕوایان نیه به‌ئایه‌ت و فه‌رمانه‌كانی خواو به‌دیدار ئاماده‌بوونی به‌رده‌م باره‌گاكه‌ی (بۆ لێپر سینه‌وه) ئا ئه‌وانه (خوا ده‌فه‌رموێت) له میهره‌بانی من نائومێدن و ئه‌وانه سزای زۆر به‌ئێش بۆیان ئاماده‌یه.\nوه‌ڵامی قه‌وم و هۆزه‌كه‌ی ئیبراهیم ته‌نها ئه‌وه بوو وتیان: بیكوژن یان بیسوتێنن به‌ڵام خوا له ئاگره‌كه ڕزگاری كرد، بێگومان ئا له‌و پێشهاته‌دا نیشانه و به‌ڵگه‌ی زۆر هه‌یه بۆ ئه‌و كه‌سانه‌ی كه ئیمان و باوه‌ڕ ده‌هێنن.\nله‌وه‌ودوا پێی وتن: به‌ڕاستی ئه‌وه‌ی ئێوه له‌جیاتی خوا ده‌تان په‌رست ته‌نها بت و په‌یكه‌رن، له‌به‌رخاتری یه‌كتر و ڕێزدانانتان بۆ یه‌كتره له ژیانی دنیادا، دواجار له ڕۆژی قیامه‌تدا یه‌كتر كافرده‌كه‌ن و یه‌خه‌ی یه‌كتر ده‌گرن، هه‌ندێكیشتان نه‌فرین له هه‌ندێكی ترتان ده‌كه‌ن، سه‌ره‌نجامیش شوێن و جێگه‌ی دیاریكراوتان ناو ئاگره، ڕزگار كه‌ریشتان نی یه.\nئینجا - لوط - باوه‌ڕی پێ هێنا، ئیبراهیم دوای ئه‌وه‌ی كه نائومێد بوو له قه‌ومه‌كه‌ی وتی: به‌ڕاستی من ئیتر كۆچ ده‌كه‌م بۆلای په‌روه‌ردگارم ( بۆ ئه‌و شوێنه‌ی كه ئه‌و بۆم دیاری ده‌كات ) چونكه به‌ڕاستی ئه‌و زاتێكی زۆر به ده‌سه‌ڵات و دانایه.\nپاشان ئیسحاقمان پێبه‌خشی و یه‌عقوبیشمان به ئیسحاق به‌خشی و پێغه‌مبه‌رایه‌تیمان كرده كاڵای باڵای نه‌وه‌كانی، كتێبه ئاسمانه‌كانیشمان بۆ ناردن، هه‌ر له دنیادا پاداشتمان دایه‌وه، ئه‌و به‌ڕاستی له‌قیامه‌تیشدا له ڕیزی پیاوچاكاندایه.\nیادی ( لوط ) یش بكه كاتێك به‌قه‌ومه‌كه‌ی وت: ئێوه به‌ڕاستی تاوانێكی گه‌وره ده‌كه‌ن، ئێوه گوناهێكی ناشیرین ئه‌نجام ده‌ده‌ن، هیچ كه‌س به‌ر له ئێوه به‌كاری وا هه‌ڵنه‌ساوه!!!\nئایه ئێوه به‌ڕاستتانه نێربازی ده‌كه‌ن و ڕێگا به‌خه‌ڵكی ده‌گرن و له یانه‌كه‌تانداكاری نا به‌جێ و ناشیرین و نادروست ئه‌نجام ده‌ده‌ن؟! كه‌چی وه‌ڵامی قه‌ومی ( به‌دخوو ) ته‌نها ئه‌وه‌بوو كه وتیان: ئاده‌ی كوا سزاو تۆڵه‌ی خوا، ئه‌گه‌ر تۆ ڕاست ده‌كه‌یت؟! بۆمان بیهێنه‌وه؟\n( لوط دوعای لێكردن ) وتی: په‌روه‌ردگاره، سه‌ركه‌وتنم پێ ببه‌خشه به‌سه‌ر ئه‌م قه‌ومه‌ی كه تۆوی خراپه ده‌چینن.\nجا كاتێك كه فریشته‌كانمان گه‌یشتنه لای ئیبراهیم و مژده‌ی هاتنه دنیای ئیسحاقیان پێبه‌خشی، وتیان: به‌ڕاستی ئێمه له‌ناو به‌ری خه‌ڵكی ئه‌م شاره‌ین، چونكه بێگومان خه‌ڵكه‌كه‌ی زۆر سته‌مكار بوون.\nئیبراهیم وتی: ئاخر ( لوط ) له‌وێیه، فریشته‌كان وتیان: ئێمه چاكتر ده‌زانین كێی لێیه، دڵنیابه كه ئه‌وو خاوو خێزانی ڕزگار ده‌كه‌ین جگه له هاوسه‌ره‌كه‌ی كه له تیاچووان ده‌بێت.\nجا كاتێك فریشته‌كان گه‌یشتنه لای ( لوط )، به هاتنیان زۆر دڵته‌نگ و غه‌مبار بوو، ( نه‌یده‌زانی كه فریشته‌ن ) سه‌ری دنیای لێ هاته‌وه یه‌ك، وتیان: مه‌ترسه‌و غه‌مت نه‌بێت ( ئه‌وانه ناتوانن ده‌ستدرێژی بكه‌نه سه‌ر ئێمه، ئێمه فریشته‌ین ) بێگومان ئێمه ڕزگاركه‌ری تۆو كه‌س و كاره‌كه‌تین جگه له هاوسه‌ره‌كه‌ت، كه له تیاچووانه.\nبه‌ڕاستی ئێمه دابه‌زێنه‌ری سزاو به‌ڵای ئاسمانین به‌سه‌ر خه‌ڵكی ئه‌م شاره‌دا به‌هۆی ئه‌وه‌ی كه ده‌رده‌چوون له فه‌رمانی خوا.\nسوێند به‌خوا به‌ڕاستی سه‌رئه‌نجام ئاسه‌وارێكی ئاشكرامان ( له‌شاری كاول و وێران ) به‌جێهه‌شت بۆ كه‌سانێك كه ژیر و هۆشمه‌ند بن ( كه تێ بگه‌ن و سه‌رنج بده‌ن ).\nهه‌روه‌ها شوعه‌یبمان ڕه‌وانه كرد بۆ ناو براكانی له‌شاری مه‌دیه‌ن، پێی وتن: ئه‌ی قه‌وم و هۆزم ته‌نها خوا بپه‌رستن، به هیوای قیامه‌ت و ئایینده‌وه بژین و ترسی ته‌نگانه‌ی ئه‌و ڕۆژه‌تان هه‌بێت، گوناهو تاوان و خراپه له سه‌ر زه‌ویدا ئه‌نجام مه‌ده‌ن و مه‌چێنن ( چونكه زه‌وی بێ خاوه‌ن نییه و ژیانتان تا سه‌ر نیه ).\nله ئاكامدا خه‌ڵكه‌كه بڕوایان پێنه‌كرد، ئیتر بومه‌له‌رزه‌یه‌ك دووچاریان بوو، هه‌ر هه‌مویان له‌ماڵه‌كانیاندا به‌چۆكدا هاتن و مردن (بوون به ژێر خاك و خۆڵه‌وه ).\nهه‌روه‌ها ( عاد ) ی قه‌ومی ( هود ) و ( ثمود ) ی قه‌ومی ( صالح ) یشمان له‌ناو برد كه ئاشكرا بوو بۆتیاچوونیان له شوێنه‌واری كاولیانه‌وه، شه‌یتانیش كرده‌وه‌ی نادروست و ناپه‌سندیانی بۆ ڕازاندبونه‌وه، له ڕێگا و ڕێبازی ڕاست و دروست وێڵی كردبوون، له‌كاتێكدا ئه‌وان خاوه‌نی عه‌قڵ و بیر و هۆشیش بوون.\nقاروون و فیرعه‌ون و هامانیشمان له ناوبرد، سوێند به خوا بێگومان موسا به‌ڵگه‌ی زۆری بۆ هێنان، كه‌چی خۆیان زۆر به‌گه‌وره دانا له زه‌ویدا، سه‌رئه‌نجام نه‌یان توانی له سزاو تۆڵه‌ی خوا خۆیان ڕزگار بكه‌ن.\nئێمه هه‌ر یه‌كێك یان هه‌ر ده‌سته‌یه‌ك له وانه‌مان به سزای تاوانی خۆی گه‌یاند، جا هه‌یان بوو به‌رد بارانمان كرد، هه‌یان بوو ده‌نگ و سه‌دای به هێز له‌ناوی برد، هه‌یان بوو به ناخی زه‌ویدا بردمانه خواره‌وه، هه‌شیان بوو نوقمی ده‌ریامان كرد، جا وه نه‌بێت خوا سته‌می لێ كردبن، به‌ڵك و خۆیان سته‌میان له خۆیان ده كرد.\nنمونه‌ی ئه‌وانه‌ی جگه له خوای گه‌وره، كه‌سانێكی تر ده‌كه‌نه پشتیوانی خۆیان، وه‌ك نمونه‌ی جاڵجاڵۆكه‌یه‌ك وایه كه ماڵێكی بۆخۆی سازكردبێت به‌ڕاستی لاوازترینی هه‌موو ماڵه‌كان، ماڵی جاڵجاڵۆكه‌یه ئه‌گه‌ر سه‌رنجیان بدایه و تێبگه‌یشتنایه ( چونكه ماڵی جاڵجاڵۆكه نه بناغه و نه دیواری هه‌یه، نه سه‌رو ده‌رگا و په‌نجه‌ره، نه ده‌توانێت به‌رگه‌ی با و باران و ڕوداوه‌كان بگرێت مێیه‌كه‌ش نێره‌كه له ناو ده‌بات دوای جووت بوون، پاشان بێچوه‌كانیش دایكیان له ناو ده‌به‌ن )!!!\nبێگومان خوا خۆی چاكده‌زانێت ئه‌وه‌ی ئه‌و خه‌ڵكه هاناو هاواری بۆ ده‌به‌ن له جیاتی ئه‌و، چه‌نده بێ ده‌سه‌ڵاتن، چونكه هه‌ر خۆی خواوه‌ن ده‌سه‌ڵاته و زۆریش دانایه ( له‌و بواره‌ی كه بۆ تاقیكردنه‌وه‌ی خه‌ڵكی ڕه‌خساندویه‌تی ).\nئا ئه‌م نمونانه ئێمه ده‌یهێنینه‌وه بۆ خه‌ڵكی، ته‌نها زانا و شاره‌زاكان تێی ده‌گه‌ن و تێ ده‌فكرن.\nئاشكرایه خوا ئاسمانه‌كان و زه‌وی به ڕێك و پێكترین شێوه دروست كردووه، به‌ڕاستی ئا له‌و كاره‌دا به‌ڵگه و نیشانه‌ی ته‌واو هه‌یه بۆ ئیمانداران.\nئه‌ی پێغه‌مبه‌ر ( ص ) ئه‌وه‌ی بۆت ڕه‌وانه ده‌كرێت له قورئان بیخوێنه‌ره‌وه و نوێژیش به‌چاكی ئه‌نجام بده، چونكه به‌ڕاستی نوێژ به‌رهه‌ڵستی له گوناهو تاوان و نادروستی ده‌كات، بێگومان یادی خوا له هه‌موو شت گه‌وره‌تر و به‌نرختره ( كه ده‌بێت له كاتی نوێژ و كاتی تریشدا بیر و هۆشی ئیماندار، دابگرێت ) و خوا خۆی زانایه به هه‌موو ئه‌و كار و كرده‌وانه‌ی كه ئه‌نجامی ده‌ده‌ن.\nگفتوگۆ و (مجادلـة) مه‌که‌ن له‌گه‌ڵ خاوه‌نی کتێبه ئاسمانیه‌کاندا مه‌گه‌ر به‌جوانترین شێوه نه‌بێت، جگه له‌وانه‌یان که سته‌میان کردووه (ئه‌وه ڕه‌فتارتان له به‌رامبه‌ریانه‌وه ده‌بێت جیاواز بێت) پێشیان بڵێن: ئێمه باوه‌ڕمان هێناوه به‌وه‌ی بۆ ئێمه و ئێوه دابه‌زێنراوه، خوای ئێمه و خوای ئێوه ته‌نها یه‌کێکه، ئێمه فه‌رمانبه‌رداری ئه‌و زاته‌ین.\n(له‌وانه‌ئه ترسی مه‌رگ له ئارادا هه‌بێت بۆیه ترسیان ده‌ڕه‌وێنێه‌وه و ده‌فه‌رموێت): هه‌موو که‌س ده‌بێت مردن بچێژێت (که‌ی، له کوێ، به‌چی، خوا نه‌بێت که‌س نازانێت) له‌وه‌ودوا ته‌نها بۆ لای ده‌برێنه‌وه.\nجا ئه‌وانه‌ی که ئیمان و باوه‌ڕیان هێناوه و کارو کرده‌وه چاکه‌کانیان ئه‌نجامداوه، سوێند به خوا ئه‌وانه له به‌هه‌شتدا له چه‌نده‌ها کۆشک و ته‌لارو ژووری به‌رزدا داده‌به‌زێنین، که چه‌نده‌ها ڕووبارو تاڤگه به‌ژێر دره‌خته‌کانیدا و به به‌رده‌م کۆشک و ته‌لاره‌کانیدا ده‌ڕوات، (ئه‌و به‌خته‌وه‌رانه) ژیانی نه‌بڕاوه له‌و (شوێنه خۆشانه‌دا) ده‌به‌نه سه‌ر، ئای چه‌ند جوانه پاداشتی ئیشکه‌ران بۆ خوا...\nئه‌وانه‌ن خۆگربوون له‌به‌رده‌م ئه‌شکه‌نجه و ئازاری بێ باوه‌ڕاندا و هه‌ر پشت به په‌روه‌ردگاریان ده‌به‌ستن...\n(هه‌روه‌ها خوای گه‌وره ده‌یه‌وێت له گیروگرفتی ڕزق و ڕۆزیش دڵنیایان بکات؛ بۆیه ده‌فه‌رموێت): زۆر زینده‌وه‌ر هه‌یه ڕزق و ڕۆزی خۆیان نه‌داوه به‌کۆڵی خۆیاندا (که‌چی خوا په‌کیان ناخات و له برساندا نامرن)، چونکه خوا ڕزقی ئه‌وانیش و ئێوه‌ش ده‌دات، بێگومان ئه‌وزاته بیسه‌ر (به قسه و گوفتارتان) و زانایه (به‌خه‌یاڵی دڵ و ده‌روونتان).\nهه‌ر خوایه ڕزق و ڕۆزی ده‌به‌خشێت به هه‌ر کام بیه‌وێت له به‌نده‌کانی، یان ده‌یگرێته‌وه و که‌می ده‌کاته‌وه (بۆ تاقی کردنه‌وه)، به‌ڕاستی خوا خۆی به‌هه‌موو شتێک زاناو ئاگایه (ده‌زانێت چ حاڵه‌تێک چاک و له‌باره بۆ هه‌ر به‌نده‌یه‌ک).\nژیانی ئه‌م دنیایه جگه له گه‌مه و گاڵته و یاری شتێکی تر نیه... (واته بێ نرخه و ئه‌وه ناژی خه‌ڵکی ئاوا په‌لاماری ده‌ده‌ن و سته‌م له پێناویدا ده‌که‌ن) به‌ڕاستی ماڵی قیامه‌تیش و ژیانی ناو به‌هه‌شت، هه‌ر ئه‌وه ژیانه (شایسته‌ی ئه‌وه‌یه که ئاده‌میزاد هه‌وڵ و کۆششی بۆ بدات)، ئه‌گه‌ر بیانزانیایه و تێبگه‌یشتنایه.\nهه‌ر کاتێک خه‌ڵکی (باوه‌ڕ لاواز) سواری که‌شتی ده‌بن، مه‌ترسی نوقم بوون و تیاچوون ڕوویان تێده‌کات، زۆر به‌کوڵ، هاناو هاوار بۆ خوا ده‌به‌ن و به دڵسۆزی و ملکه‌چیه‌وه باوه‌ڕ ده‌هێنن، به‌ڵام کاتێک خوا ڕزگاریان ده‌کات و ده‌گه‌نه‌وه وشکانی ده‌ستبه‌جێ له ڕێبازی یه‌کتاپه‌رستی ده‌ترازێن و هاوه‌ڵ و هاوبه‌ش بۆ خوا بڕیار ده‌ده‌ن.\nجا با ئه‌وانه هه‌ر ناشوکرو به‌دنمه‌ک بن له به‌رامبه‌ر ئه‌و هه‌موو به‌خششانه‌ی ئێمه‌وه، با نازو نیعمه‌ته‌کانی خوا به‌کار بهێنن به‌و شێوازه‌ی که پێی ڕازی نیه، سه‌ره‌نجام له داهاتوودا خۆیان ده‌بیننه‌وه و به‌ئاگا دێنه‌وه..!\n(باشه، خوانه‌ناسانی مه‌ککه) هه‌ست ناکه‌ن، نابینن که چۆن شوێنێکی ئه‌مین و پڕ له ئاسایشمان بۆ فه‌راهه‌م هێناون له‌کاتێکدا، له ده‌وروبه‌ریانه‌وه خه‌ڵکی ده‌فڕێنرێت، ئایا هه‌ر باوه‌ڕ به به‌تاڵ و ناحه‌قی ده‌هێنن و هه‌ست به نازو نیعمه‌ته‌کانی خوا ناکه‌ن و سپڵه‌یی ده‌که‌ن؟!\nجا ئیتر کێ له‌وه سته‌مکارتره که درۆ هه‌ڵده‌به‌سێت و هاوه‌ڵی بۆ بڕیار ده‌دات، یان ئه‌و حه‌ق و ڕاستیه‌ی که بۆی هاتووه به درۆی ده‌زانێت، مه‌گه‌ر هه‌ر دۆزه‌خ شایسته بێت، ئایا له دۆزه‌خدا جێگه و ڕێگه‌یه‌کی هه‌میشه‌یی بۆ بێ باوه‌ڕان دابین نه‌کراوه؟ (بێگومان ئاماده کراوه).


پشكۆى كلتور و جه‌سته‌ى ئاورێشمينى ژن\n“خوێندنه‌وه‌يه‌كى خێراى چيرۆكى هه‌وشاره ئازايه‌كه‌ى چيرۆكنووس كازيوه ساڵح "\nئه‌گه‌رچى خوێندنه‌وه ء راڤه‌كردنى به‌رهه‌مێكى ئه‌ده‌بى كارێكى ئاڵۆزه ء سانا نييه ء بۆ خۆى قسه‌كردنه له‌سه‌ر چه‌ند ناديارێك وه‌لێ خۆدزينه‌وه‌يش لێي به‌برِواى من كارێكى دروست نييه، چونكه ناكرێت خوێنه‌ر دواى خوێندنه‌وه‌ى هه‌ر به‌رهه‌مێك هه‌ڵوه‌سته له‌ئاست گه‌لێك ديمه‌نيدا نه‌كات، ياخود نه‌بێته خاوه‌نى ته‌فسيرء ته‌ئويل بۆى هه‌روه‌ك به‌ختيار عه‌لى له( خوێنه‌رى كوشنده) دا ئاماژه‌ى بۆ پرسێكى له‌و جۆره كردووه.\nبێگومان چيرۆكى ( كآ كوشتنه‌ى ئاشكرا كرد)ى چيرۆكنووس كازيوه ساڵح كه له‌دوو توێى كۆمه‌ڵه چيرۆكى ( نامه‌كان به‌ر له‌مردن ناخوێندرێنه‌وه)دا بلآويكردووه‌ته‌وه يه‌ك له‌وچيرۆكانه‌يه كه‌ناكرێت نه‌خوێندرێته‌وه ء هه‌ڵوه‌سته‌ى له‌ئاستدا نه‌كرێت ئه‌گه‌رچى چيرۆكنووس زۆر به‌خێرايى به‌سه‌ر وێنه چيرۆكييه‌كاندا گوزه‌رى كردووه ء ده‌بووش زياتر له‌سه‌ر وێنه‌كان بووه‌ستبا، به‌لآم سه‌رنج لاى خوێنه‌ر به‌جێده‌هێڵآ و ئاوێزانى تێرِامانێكى قوڵى رۆحى ده‌كات.\nئاشكرايه كه‌ره‌سته‌ى خاوى نوسينى چيرۆكه‌كه رووداوێكى كۆمه‌لآيه‌تييه كه له‌رێگاى گوندێكدا روويداوه ء دواتريش وه‌ك يادگارييه‌كى تالأ له‌زهنى دوو ده‌رباز بووى رووداوه‌كه‌دا ماوه‌ته‌وه، يادگارييه‌ك كه ئازاري رۆحى مرۆڤێك ده‌دات، ئه‌مه جگه له‌وه‌ى ( هه‌وشار)يش به‌ده‌ست كولانه‌وه‌ى هه‌مان يادگار ء بيره‌وه‌رييه‌وه ئازار ده‌چێژێتء ره‌نگه له‌ناخى خۆيدا سه‌رزنشتى ئه‌نجامده‌رانى بكات.\nهه‌وشار له‌چيرۆكه‌كه‌دا گيانه‌وه‌رێكى به‌جێماوى يه‌كێك له‌گه‌وره‌ترين كاره‌ساته‌كانى سه‌ده‌ى بيسته‌مه، كاره‌ساتێك به‌برِواى من ته‌نها وێنه فه‌نتازييه‌كانى ئه‌ده‌ب ( ئيدى هه‌ركام له‌ژانره‌كانى بێت) بتوانێت گوزارشتى لێبكات، بۆيه هه‌وشار خۆى به‌ر ناكات له‌گرتنه ئامێزى خه‌مێك، ئه‌و به‌ته‌ها خه‌م بۆ ته‌نهايى و غه‌ريبى خۆى ناخوات، به‌ڵكو وه‌ك گيانه‌وه‌رێكى هه‌سته‌وه‌ر هه‌ست به‌وه ده‌كات كه كۆمه‌ڵگه‌كه‌ى له‌نێو مه‌رگه‌ساتێكى نامرۆڤانه‌دا بژى.\nهه‌وشارى خه‌ماوى، زه‌نگه بۆ به‌ئاگاهاتنه‌وه‌ى كۆمه‌ڵگه‌يه‌كى خه‌وتوو له‌به‌رامبه‌ر زوڵم و سته‌م، لێ به‌ته‌نها سته‌مى سته‌مكارانى سياسى نه له‌گه‌لێك، به‌ڵكو سته‌مى نه‌ريتى باوى كۆمه‌ڵگه له‌ژن، هه‌وشار هه‌ست به‌وه ده‌كات چۆن پشكۆى كلتور جه‌سته‌ى ئاورێشمينى ژنێك ده‌سوتێنى َ و خه‌ونه‌كانى ده‌ژاكێنێ، زه‌نگه بۆ نادادپه‌روه‌رى، بۆ راوه‌ستانى كه‌شت و برِ ى و چه‌وساندنه‌وه و قرِكردنى سياسى و زيندنبه‌چاڵكردنى مرۆڤه‌كان، ئايا به‌رِاست هيچ زومێك ده‌توانێ ديمه‌نى فه‌نتازى وا بخوڵقێنێ كه سه‌گێك(هه‌وشار) خه‌م بۆ مرۆڤ بخوات و به‌ديار سته‌مكارى مرۆڤه‌وه رامێنى؟\nرامانى هه‌وشار له‌كۆى ساته‌كانى چيرۆكه‌كه‌دا ئه‌وه‌مان پێده‌ڵێ كه‌مرۆڤه‌كان هێنده شايانى چه‌وساندنه‌وه نين و كاتى ئه‌وه هاتووه كه پرۆسه‌ى له‌ناوبردنى به‌كۆمه‌ڵ و قرِكردنى سياسى كۆتايى پێ بێت، هه‌ڵبژاردنى كاره‌كته‌رى هه‌وشاريش به بينينى رۆڵێكى له‌و جۆره وردئاگايى چيرۆكنووس ده‌رده‌خات، چونكه ويستوويه‌تى له‌زمانى سه‌گێكه‌وه كه مرۆڤه‌كان كه‌مترين جار به‌پاكى ده‌زانن هه‌ڵوه‌سته له‌ئاست كاره‌ساتێكى نامرۆڤانه‌دا بكات كه خودى مرۆڤايه‌تى له‌ئاستيدا بێده‌نگ بوو.\nكازيوه له‌سه‌ره‌تاى چيرۆكه‌كه‌دا وێناى بازارِێكمان بۆ ده‌كات كه به‌بازارِى " ئه‌نتيكه فرۆشان" ناسراوه، بێگومان" ئه‌نتيكه بۆ خۆى به‌و شتانه ده‌وترێت كه ئاسايى نين ء شتى سه‌رسورێنه‌رن" له‌م بازارِه‌دا كه ده‌كرێت هێما ء ره‌مز بێت بۆ ولآت يان كۆمه‌ڵگايه‌ك، گه‌لێك شتى سه‌ير سه‌يرت به‌رچاو ده‌كه‌وێت، چونكه ئه‌و شتانه‌ى كه‌له‌وبازارِه‌دا ده‌فرۆشرێن له‌لايه‌ك ده‌كرێت وه‌ك سامانێكى گرنگى نه‌ته‌وه‌يى ته‌ماشا بكرێت ء هه‌وڵى پاراستن ء به‌رز رِاگرتنيان بدرێت، بۆ وێنه" به‌ردى ره‌نگا ء ره‌نگى شوێنه‌واره‌كان، ناسنامه، عه‌ينه‌كه‌كه‌ى مه‌وله‌وى و... هتد" ، ئه‌مه له‌لايه‌ك، له‌لايه‌كى تريشه‌وه فرۆشتنى منالأ كه‌ئه‌مه بۆ خۆى ئه‌و په‌رِى تراژيديايه، به‌لآم له‌م بازارِه" كۆمه‌ڵگايه" به‌ئاشكرا له‌رێگاى فرۆشيار"مافياكانه‌وه" ئه‌م كاره ده‌كه‌ن ء به‌پێى ته‌مه‌ن نرخيان له‌سه‌ر داناوه و وه‌زيفه‌كه‌يشيان بۆ ديارى كردووه به‌م شێوه‌يه " له‌يه‌ك ساڵه‌وه بۆ چوار له‌سه‌ر تيشێرته‌كه‌ى نوسراوه ماڵى قاچاخچيه‌كه بۆ ژيان، له‌چواره‌وه بۆ ده سالآ ن ماڵى بۆياخه بۆ پاره له ده‌ساڵه‌وه بۆ پازده سالآن له‌سه‌رى نوسراوه ماڵى سێكسه ئه‌م وه‌نه‌وشه".\nئه‌مه جگه له‌وه‌ى له‌بازارِى ژنانيشدا هه‌روا شته‌كان ده‌فرۆشرێن، ته‌نانه‌ت كار ده‌گاته ئه‌وه‌ى كه چيرۆكنووس ده‌بێژێت " هه‌ندێكيان ئه‌و پارچه په‌رِۆيه ده‌فرۆشن كه چه‌ند ساڵه وه‌كو پاسه‌پۆرتى شه‌ره‌ف هه‌ڵيگرتبوو".\nبێگومان قسه‌كردن له‌سه‌ر ئه‌م بازارِه هه‌روا ساده نييه، ساده نييه به‌و مانايه‌ى ئه‌م بازارِه وێناى قۆناغێك له‌فۆناغه‌كانى كۆمه‌ڵگايه‌ك ده‌كات كه‌رِه‌نگه ئه‌و قۆناغه ده‌يان خه‌ون ء خۆزگه‌ى مرۆيى تێدا زينده به‌چالأ كرابێت، كۆمه‌ڵگايه‌ك خاوه‌ن پێناسێك نييه بۆ مرۆڤ ، شه‌ره‌ف، ژن، سێكسء .... هتد.\nكازيوه له‌به‌ر ئه‌وه‌ى كچى نێو كۆمه‌ڵگه‌يه‌كى تا سه‌ر ئێسقان باوك سالارييه بۆيه ورد ئاگايانه له‌رێگاى چيرۆكه‌كه‌يه‌وه له‌ده‌رگاى بابه‌تێكى كۆمه‌لآيه‌تى گرنگى داوه، ئه‌وه نييه ئه‌و كۆمه‌ڵگاكه‌ى خۆى له‌وێنه‌ى بازارِێكدا نيشان ده‌دات ء به‌هادارترين شتى خۆيانى تێدا هه‌رِاج ده‌كه‌ن، له‌وآ له‌و كۆمه‌ڵگايه‌ى كه ئه‌نتيكه‌ى تێدا ده‌فرۆشرآ شته‌كان زۆر بآ بايه‌خن، به‌هاكانى تێدا لێدانى سفركراوه ، ئه‌وه‌تا به‌ردى ره‌نگا و ره‌نگى شوێنه‌واره‌كان ء ناسامه ء كتێب ء عه‌ينه‌كه‌كه‌ى حه‌زره‌تى مه‌وله‌وى كه‌ره‌نگه له‌هه‌ره به‌نرخترين سامانه‌كانى ئه‌و ميلله‌ته‌بن له‌م بازارِه هه‌راج ده‌كرێ ء به‌رامبه‌ر به‌نرخێكى كه‌م ده‌فرۆشرآ، به‌لآم گرنگه قسه له‌سه‌ر ئه‌وه‌ش بكرآ كآ فرۆشيارى ئه‌مانه‌يه ء بۆچى ئه‌وپه‌رِى بآ حورمه‌تييان پێده‌كرآ؟\nئه‌گه‌ر منالأ له‌كۆمه‌ڵگه‌يه‌كى پێشكه‌وتوودا وه‌ك توێژێكى گرنگ ء سامانى ئاينده سه‌ير بكرآ ء گرنگيه‌كى ته‌واء به‌په‌روه‌رده كردنيان بدرآ ء خانه‌ى تايبه‌ت ء زانستى ء په‌روه‌رده‌يى بۆ پێگه‌يانديان چآ بكرآ، ئه‌وا به‌پێچه‌وانه‌وه له‌كۆمه‌ڵگايه‌كى سونه‌تيدا كه‌مترين گرنگيان پێده‌درآ ء له‌رێگاى رێبه‌ره فرۆشياره‌كانه‌وه هه‌راج ده‌كرێت، ته‌نانه‌ت له‌م كۆمه‌ڵگايه‌دا هێنده مرۆڤه‌كان گرنگييان پێنه‌دراوه ء دووچارى گرفت گه‌لێكى ئابوورى هاتوون ناچار بوون " هه‌ندێكيشيان ئه‌و پارچه په‌رِۆيه كه‌چه‌ند ساڵه وه‌كو په‌ساپۆرتى شه‌ره‌ف هه‌ڵيگرتبوو بفرۆشن" كه ئه‌مه له كۆمه‌ڵگاى سونه‌تيدا ئه‌و په‌رِى بێزارى ء مل كه‌چ كردنى مرۆڤه، چونكه لێره ته‌نها ژن شه‌ره‌فه ء ئه‌و په‌رِۆ سوره‌ش كازيوه باسى ده‌كات ره‌نگى كۆمارى شه‌ره‌فى ژنه، له‌م كۆمه‌ڵگايه‌دا شه‌ره‌ف ترسێكى گه‌وره‌يه و به‌گرنگييه‌وه لێى ده‌رِوانرێت، هه‌ر بۆيه چيرۆكنووس ده‌يه‌وێت له‌ئاست ئه‌م پرسه‌دا هۆشيارمان بكاته‌وه، چونكه ئه‌وه يه‌كێكه له‌وه‌زيفه‌كانى ئه‌ده‌ب " هونه‌ر به‌گشتى، دياره ئه‌ده‌ب به‌شێكى هه‌ره گرنگى پێك ده‌هێنێت، شێوه‌يه‌كه له‌شێوه‌كانى هۆشيارى كۆمه‌لآيه‌تى، بۆيه په‌يامى تايبه‌تى خۆى هه‌يه ء كۆمه‌ڵێك ئه‌ركى مه‌عريفى، ئايدۆلۆژيايى ء په‌روه‌رده‌يى رووبه‌رِوو ده‌بێته‌وه كه‌ناچاره جێبه‌جێيان بكات، وه‌نه‌بێت ئه‌م بۆچوونه تازه‌كى سه‌رى هه‌ڵدابێت، به‌ڵكو بناغه‌ى بۆ ئه‌رستۆ ده‌گه‌رِێته‌وه كه‌پێى وابوو ئه‌وى تراژيديا ده‌نووسێت، ده‌يه‌وێت له‌رێى وروژاندنى به‌زه‌يىء ترسه‌وه هه‌وڵى پاكژكردنه‌وه‌ى مرۆڤ بدات، كه‌واته له‌سه‌ر هه‌موو نووسراوێك پێويسته له‌هه‌موو به‌رهه‌مێكدا ئه‌ركى ئه‌ده‌ب ره‌چاو بكاتء ئه‌وه‌ى له‌ياد بێت كه به‌رپرسه به‌رامبه‌ر ئه‌و قۆناغه ديرۆكييه‌ى كۆمه‌ڵگه‌كه‌ى پێيدا تێپه‌رِ ده‌بێت ء له‌هه‌موو كارێكدا شتێكى وه‌ها بڵێت گورِێك به‌ره‌وتى پێشكه‌وتنى كۆمه‌لأ بدات"(1).\nبيگومان هه‌ر ئه‌وه‌شه كازيوه‌ى ناچار كردووه بازارِى ئه‌نتيكه فرۆشان بكاته كه‌ره‌سته‌ى نووسينى ئه‌م چيرۆكه ء به‌رپرسيارانه قسه له‌سه‌ر واقيعى كۆمه‌ڵگايه‌كى سوننه‌تى بكات.\nله‌چيرۆكى "كآ كوشتنه‌كه‌ى ئاشكرا كرد"ى كازيوه ساڵح دا "ئه‌و" ء " هه‌وشار" دوو كاره‌كته‌رى سه‌ره‌كى چيرۆكه‌كه‌ن، هه‌ردووكيان ئه‌گه‌رچى پێناسيان جياوازه به‌وه‌ى " ئه‌و_مرۆڤه" ء "هه‌وشاريش_ سه‌گه"، به‌لآم له‌واقيعدا پێكه‌وه گيرۆده‌ى تارماييه‌كانى ياده‌وه‌رييه‌كى تاڵن كه له‌نزيكه‌وه له‌سه‌ريان روويداوه، ياده‌وه‌رييه‌ك بووه به‌به‌شێك له‌ژيانيان ء بۆ ته‌نها چركه ساتێكيش ناتوانن فه‌رامۆشى بكه‌ن.\nئه‌و _ له‌م چيرۆكه‌دا خۆى به‌دۆرِاوى يه‌كه‌م ده‌زانێت، به‌رده‌وام له‌گه‌لأ ترس ء دڵه‌رِاوكآ ء رابردوويه‌كى تاڵدا ده‌ژى، رووداوێك كه له‌ياده‌وه‌رى ئه‌ودا بۆ ساتێك چييه جيا نابێته‌وه، ته‌نانه‌ت به‌رده‌وام ئه‌و خۆى له‌نێوان پرسياركردن و وه‌لآمدا ده‌بينێته‌وه، به‌لآم ئه‌وه‌ى شتێكى ئاساييه ئه‌وه‌يه ئه‌م پرسيار ء وه‌لآمانه به‌رده‌وام يه‌ك پرسيار و يه‌ك وه‌لآمن، چونكه له‌لايه‌ك شێوازى ژيانكردن له‌م كۆمه‌ڵگايه‌دا يه‌ك شێوازه ء بازنه‌يى دووباره ده‌بێته‌وه، له‌لايه‌كى تريشه‌وه رووداوى ياده‌وه‌رييه تاڵه‌كه سه‌راپاى هزرء بيرى ئه‌وى داگيركردووه و پرسياركردنه‌كه‌ش به‌رده‌وام له‌سه‌ر ئه‌و ياده‌وه‌رييه تاڵه‌يه.\nئه‌و_ له‌گه‌لأ هه‌ور و باراندا يادگارييه‌كى تاڵى هه‌يه، بۆيه له‌كاتى ناڵينى هه‌وردا ئه‌ويش ده‌گرى، باران ده‌بارآ ء ئه‌ميش ده‌گرى، ته‌نانه‌ت كاتێك بروسكه ده‌دات "ئه‌و" به‌ئه‌سپايى ده‌ڵآ" كآ ده‌ڵآ ئاسمانيش بۆ دوورى زه‌وى ناگرى كه‌مرۆڤ لێى داگير كردووه، و خه‌ريكه ئه‌وه‌نده‌ى به‌ده‌ره‌وه ناهێڵێت ئاسمان تينوێتى بشكآ... بۆنا؟ مرۆڤ له‌هه‌موو زينده‌وه‌رێك زياتر حه‌ز به‌داگيركردن ده‌كات، هه‌تا شتێكمان لێ داگير نه‌كه‌ن به‌خۆماندا ناچينه‌وه بزانين داخوا داگيركارين يا نه، نا باوه‌رِناكه‌م ئه‌م كاته‌ش بپرسين، ده‌نا ئه‌و چه‌ند ساڵه‌ش باكيان ده‌بوو له‌وه‌ى به‌رامبه‌ر من كرديان، جارێك ده‌هاته‌وه به‌بيرياندا كه‌هه‌موو شتێك ء ژيانى منيان زه‌وت كردووه، برديانه‌وه بۆ ناديار.. بۆ سه‌ره‌تا.. ئاخر هه‌ر هيچ نه‌بێت هينده‌ى هه‌وشاريان پآ نه‌كرا.. ها؟... منيش له‌خۆمه‌وه شتى هه‌له‌قء مه‌له‌ق ئه‌ڵێم ئاخر كآ هێنده‌ى هه‌وشارى پآ كراوه، هه‌تا ئه‌وان بيكه‌ن؟".\nبێگومان "ئه‌و" لێره‌دا سيفه‌تى داگيركارى داوه‌ته پالأ مرۆڤ، پێى وايه هه‌ر مرۆڤه‌كانن زه‌وييان داگيركردووه و هه‌ر رۆژه ء به‌شێوه‌يه‌ك ده‌يشێوێنن، ئه‌وه نييه مرڤه‌كان خاكى يه‌ك ء حه‌زى يه‌ك ء ماڵى يه‌ك ء جه‌سته‌ى يه‌ك داگير ده‌كه‌ن! ئه‌ى ئه‌وه نييه باوك عه‌قلأ ء جه‌سته‌ى ته‌واوى منداڵه‌كانى داگير ده‌كات ء به‌كۆنترۆڵى عه‌قڵى خۆى ده‌يان جوڵێنێت؟ ئه‌ى ئه‌وه نييه پياوه‌كان ده‌بنه دێوه زمه و ده‌يانه‌وێت ژنه‌كانيان پاشكۆى ئه‌وان بن! ئه‌ى ئه‌وه نييه سكرتێره‌كان فكرى خوار خۆيان داگير ده‌كه‌ن ء يه‌كه‌م ء دوا قسه هه‌ر خۆيان ء خۆشيان ده‌يكه‌ن! ئه‌ى ئه‌وه نييه ء... هتد.\nئه‌و به‌رده‌وام له‌گه‌لأ بيره‌وه‌رييه‌كى تاڵدا ده‌ژى ئه‌وه‌ى بۆ چه‌ند ساتێكى ته‌واء نوقمى نێو دنيا خه‌ماوييه‌كه‌ى ده‌كات ء له‌هه‌مانكاتيشدا فرياد رِه‌سى خه‌مه‌كانى ئه‌وه" هه‌وشار"ه، ئه‌گه‌رچى هه‌وشار وه‌ك مرۆڤ تواناى قسه‌كردنێكى ته‌واوى نييه، به‌لآم زۆر به‌جوانى ئه‌و لێى تێده‌گات ء تارمايى ته‌واوى بيره‌وه‌رييه‌كانى "ئه‌و"ه، ئه‌مه جگه له‌وه‌ى ئه‌و "چه‌تره" ه‌ى كه‌ره‌نگه هۆكارى روودانى كاره‌ساته‌كه بووبێت ء هه‌نووكه‌ش به‌ديواره‌كه‌وه هه‌ڵواسراوه، هۆكارى به‌رده‌وامى زيندوويى بيره‌وه‌رييه تاڵه‌كه بن " به‌تايبه‌تى كه‌پاش سه‌رئێشه‌ى بازارِه‌كه له‌پليكانه‌كانه‌وه سه‌رده‌كه‌وێت، به‌رانبه‌رت ئه‌و ژووره ده‌بينيت كه له‌ناوه‌راستى ژووره‌كه‌دا ء به‌بنميچه‌كه‌يه‌وه چه‌ترێك هه‌ڵواسراوه ء ته‌رمێكيش له‌ژێريدا بآ هاوده‌م ء چاودێر كه‌وتووه"، ئالێره‌وه‌يه به‌رده‌وام ئه‌و له‌گه‌لأ رابردوويه‌كى تاڵدا ده‌ژى، چه‌تره‌كه رۆژانه بيره‌وه‌رييه‌كه‌ى بۆ ده‌گێرِێته‌وه ء وه‌ك چۆن خه‌ڵوزێك به‌فوو لێكردن ده‌گه‌شێته‌وه و به‌رده‌وامى به‌ژيانى ده‌درێت ئاواش هه‌ر له‌يه‌كه‌م نيگاكردنى چه‌تره‌كه‌دا رابردوويه‌كى تالأ زيندوو ده‌بێته‌وه.\nئه‌و ئه‌گه‌رچى بآ هيوابووه له‌گه‌رِانه‌وه‌ى دنيايه‌كى خۆشنودى تر، به‌لآم ئه‌گه‌ر كلتورى باوى گۆمه‌ڵگا لێگه‌رِآ، ئه‌وا ئه‌و له‌گه‌لأ "هه‌وشار"دا برِيارى درێژه‌دان به‌ژيانى داوه، ئاخر "هه‌وشار"ى ئه‌و زۆر ئازايه و له‌گه‌لأ مرۆڤ دۆستييه‌كه‌شيدا ئه‌ركى بژێوى ماڵيشى له‌سه‌ره، هه‌وشار گه‌ر چى مرۆڤ نييه، به‌لآم مرۆڤێكى ميهره‌بان ء كۆست كه‌وتووى نێو كلتورێكى ناته‌ندروست به‌خێو ده‌كات ء له‌گه‌لأ بيره‌وه‌رييه‌كانيدا ده‌ژى، به‌لآم به‌رده‌وام رووبه‌رووى شه‌رِێكى خانه‌واده‌يى ده‌بێته‌وه كاتێك ماڵه‌باب ده‌يانه‌وێت بيبه‌نه‌وه ژێر ده‌سه‌لآتى خۆيان ء هه‌ميشه سه‌رزه‌نشتى ده‌كه‌ن كه ئه‌وى بآ مێرد چۆن ده‌بآ له‌گه‌لأ سه‌گێكدا بژى " تۆيه‌كى وه‌جاخكوێر به‌ديار چييه‌وه دانيشتووى، نه‌مناڵێكت هه‌يه بيكه‌يت به‌بيانوو، نه‌مێرديشت ئه‌وه‌نده‌ى سه‌روه‌تء سامان بۆ جێهێشتووى به‌ئارامى پێى بژيت".\nبێگومان له‌گه‌لأ به‌رده‌وامى ئه‌م سه‌رزه‌نشت كردنه‌دا ئه‌و له‌دڵسۆزى هه‌وشار تآ گه‌يشتووه، له‌وه گه‌يشتووه هه‌وشار چه‌ند به‌وه‌فايانه هه‌وڵى زيندوو راگرتنى ياده‌وه‌رييه تاڵه‌كه ده‌دات ء بۆساتێك چييه له‌بيرى ناكات" ئاخر خۆ دڵسۆزى ء هه‌وڵدانى هه‌وشار يارمه‌تى شه‌رمه‌زار ده‌كات له‌وانه‌يه له‌ئاكاره‌كانى ئه‌وان تآ بگات بۆيه ئه‌وه‌نده خۆى ماندوو ده‌كات"، ده‌كرێت ئه‌وه‌ش راست بێت كه هاوشار ره‌مزێكه بۆ زيندوو راگرتنى بيره‌وه‌رييه‌كه، ئه‌وه‌تا ئه‌گه‌رچى باوكى "ئه‌و" هه‌وڵى زيندانى كردنى ده‌دات، به‌لآم هه‌وشار له‌و به‌هێزتره ء ده‌گه‌رِێته‌وه بۆ لاى ته‌رمى ژێر چه‌تره‌كه، دواتريش ئه‌و به‌ئه‌سپايى خۆى كۆده‌كاته‌وه ء ده‌گه‌رِێته‌وه،بێگومان كازيوه له‌رێگاى ئه‌و جه‌سته‌يه‌ى ژێر چه‌تره‌كه‌وه هه‌مديس ده‌يه‌وێ باس له‌جه‌سته‌ى مردووى كۆمه‌ڵگا بكات و هه‌ميشه به‌دواى هێما مردووه‌كانه‌وه‌يه و كه‌مترين جار كۆمه‌ڵگا خێڵه‌كييه‌كان خۆيان له‌قه‌ره‌ى نوێبوونه‌وه ده‌ده‌ن، ئه‌و جه‌سته‌يه ئه‌كرێ وه‌ك هێما بۆ كۆمه‌ڵگايه‌كى مردووش سه‌ير بكرێ، وه‌ك ده‌سه‌لاَتێكى نادادپه‌روه‌ر و مردوو كه‌خه‌مى پێشكه‌وتن و مرۆڤ دۆستى لاى ئه‌وان خه‌مى سه‌ره‌كى نييه، هه‌ميشه ده‌ره‌نجامى ئه‌م كلتوره سه‌قه‌ته خوڵقاندنى حاڵه‌تى ناته‌ندروست بووه كه له‌باشترين حاڵدا باوكسالاريه‌تى به‌رهه‌مهێناوه " بۆيه منيش خۆم پآ رانه‌گيرا ء له‌گه‌لأ هه‌موو هه‌رِه‌شه ء چاو سوركردنه‌وه‌كانى باوكم بۆ زانينى نهێنى ئه‌و ته‌رمه ء نه‌گه‌رِانه‌وه‌شم، به‌لآم بآ سآ ء دوو گه‌رِامه‌وه ماڵه‌كه‌ى خۆم بۆ لاى هاوشار و ته‌رمه‌كه‌ى هاوه‌ڵم"، بێگومان گه‌رِانه‌وه بۆ لاى هاوشار گه‌رِانه‌وه‌يه‌كى ئاسايى نييه، گه‌رِانه‌وه‌يه بۆ بيره‌وه‌رييه‌كى تاڵ كه به‌شێكى به‌زيندووى هێشتنه‌وه‌ى له‌ئه‌ستۆى "ئه‌و"، هه‌وشار لێره ره‌مزه بۆ ئازادى ء جه‌ربه‌زه‌يى ء به‌وه‌فايى، ره‌مزه بۆ هه‌ولأ ء نه‌به‌زين، ره‌مزه بۆ هه‌ڵوێست ء پاراستنى به‌هاو ياده‌وه‌رييه‌كان.\nبێگومان ئه‌وه‌ى واده‌كات خوێنه‌ر چيرۆكنووس به‌سه‌ركه‌وتوء بزانێت ئه‌وه‌يه كه‌چيرۆكنووس كارێكى وه‌هاى كردبێت خوێنه‌رى بۆ ماوه‌يه‌كى زۆر له‌گه‌لأ كه‌سايه‌تىء كاره‌كته‌ره‌كانى نێو چيرۆكه‌كه‌دا ژياندبێت ياخود وێنا و فه‌نتازياى هێنده جوانى خوڵقاندبێت كه‌خوێنه‌ر وابه‌سته‌ى ته‌واوى خوێندنه‌وه‌ى چيرۆكه‌كه بكات و زۆرجاريش هه‌ست بكات خۆى كاره‌كته‌رێكى واقعى نێو چيرۆكه‌كه‌بێت " يه‌كێك له‌مه‌رجه‌كانى چيرۆكى سه‌ركه‌وتوو ئه‌وه‌يه چ رووداوه‌كانى ، چ هه‌ڵسووكه‌وتى قاره‌مانه‌كانى تاماوه‌يه‌كى دوورء درێژ له‌يادى خوێنه‌ردا ده‌ژين، خوێنه‌ر كه‌چيرۆكێكى سه‌ركه‌وتوو ده‌خوێنێته‌وه واهه‌ست ده‌كات خۆى له‌نێو رووداوه‌كاندا ژياوه و پێى وايه قاره‌مانى چيرۆكه‌كه‌ش وه‌ك كه‌سانێكى راسته‌قينه ده‌ناسێت"(2).\nكازيوه يه‌ك له‌و چيرۆكه‌نووسه سه‌ركه‌وتوانه‌يه ئاوها كارێكى كردووه، ئه‌و له‌رێگاى كاره‌كته‌رى "هاوشار"ه‌وه په‌يوه‌ست بوونێكى ته‌واوى له‌نێوان خوێنه‌ر و چيرۆكه‌كه‌دا دروست كردووه، كاره‌كانى "هه‌وشار" جێگاى پرسيارء سه‌رسوورِمانن، سه‌رسورِمانێك كه‌مرۆڤ حه‌ز بكات ببنه كارء سيفاتى مرۆڤه‌كان بۆ يه‌كترى، هه‌وشار گه‌لێك جوان له‌رێگاى گرته ء كاره‌كانييه‌وه هه‌ستى خۆى بۆ رووداوه دلأ ته‌زێنه‌كان ده‌رده‌خات، ئه‌گه‌ر باوكى "ئه‌و" سه‌ر سه‌ختانه ده‌يه‌وآ رێگر بآ له‌به‌رده‌م ژيان به‌سه‌ربردنى " ئه‌و"ء "هاوشار" دا، ئه‌وا "هه‌وشار" له‌م واقيعه هه‌ڵدێت ء ده‌گه‌رِێته‌وه بۆ درێژه‌دان به‌و جۆره ژيانه‌وه ء وه‌ك "ئه‌و" به‌سه‌يركردنى چه‌تره هه‌ڵواسراوه‌كه‌و ته‌رمه نه‌بينراوه‌كه‌ى ژێرييه‌وه خه‌ياڵى راده‌ستى بيره‌وه‌رييه‌كى تالأ ده‌كات، ره‌نگه ئه‌مه‌ى هاوشار ده‌يكات دواجار ئه‌وه‌بێت "پێم وايه چيرۆكنووسيش تارِاده‌يه‌ك هه‌مان بۆچوونى هه‌يه" كه ئه‌وه‌ى نێوان "ئه‌و" ء "هاوشار" جۆرێك بێت كه له‌گۆرِينه‌وه‌ى سۆز له‌نێوان مرۆڤ ء گيانه‌وه‌ره‌كانى تردا له‌كاتێكدا كه‌نێوان مرۆڤه‌كان خۆيان به‌رِاده‌يه‌كى زۆر خاڵێن له‌م سۆزه، چونكه لێره به‌راده‌ى ئاوێته‌بوون "ئه‌و" ء "هاوشار" ئاوێته‌ى ناخى يه‌ك بوونه، دواتر لاى خه‌ڵكى ده‌وروبه‌ريش ئه‌م حاڵه‌ته ده‌بێته جێگاى تێرامان " دێته‌وه بيرم ئه‌و كاته‌ى له‌نه‌خۆشخانه به‌ئاگا هاتمه‌وه باس هه‌رباسى هه‌وشار بوو، ده‌يانگوت له‌به‌يانييه‌وه هه‌تا عه‌سر من هۆشم هاتووه‌ته‌وه سه‌رخۆ ئه‌و له‌به‌ر ده‌رگاى نه‌خۆشخانه‌كه‌دا له‌گه‌لأ تروسكه‌يه‌كى كزء لاوازدا گريابوو، ئه‌وه‌يش زياتر خه‌ڵكه‌كه‌ى سه‌رسام كردبوو گريانه‌كه‌ى بوو، بۆيه‌كه‌م جار بوو ببينن سه‌گێك ده‌گرى" ره‌نگه ئه‌و ديمه‌نه فه‌نتازيه جوانترين ديمه‌ن بێت كه‌چيرۆكنووس خوڵقاندويه‌تى، كازيوه لێره له‌غيابى خۆشه‌ويستى ء سۆزى خۆشه‌ويسته‌كه‌ى "ئه‌و"دا سۆزء خۆشه‌ويستييه‌كى ترى چێكردووه به‌م شێوه‌يه:\nئه‌و... خۆشه‌ويستى... ئومێد... رووداو "هۆكارى نه‌زانى ء كلتورى ناته‌ندروست"...ئه‌نجام : ئاوه‌ژووكردنه‌وه‌ى ژيان.\nئه‌و... سۆز...هاوشار... رووداو" هه‌ستێكى پرِ له‌تێرِامان"...ئه‌نجام :جوانكردنى بيره‌وه‌رييه‌كى تاڵ.\nهه‌روه‌ك له‌وێدا ديمه‌نێكى ناوازه‌ى تر ده‌خوڵقێًنآ كه " گريانى سه‌گ" كه‌من پێم وايه فه‌نتازياترين ديمه‌نى نێو چيرۆكه‌كه‌يه، چونكه گريانى سه‌گ له‌حاڵه‌تى كاره‌ساتى مرۆڤێكدا ده‌يان مانا ء ده‌لاله‌ت هه‌ڵده‌گرێت كه‌ره‌نگه ته‌فسيركردنيان بۆمن كارێكى زه‌حمه‌ت بێت، لێ هه‌وڵده‌ده‌م له‌ده‌رفه‌تێكى تردا بێمه سه‌رى.\nكازيوه رووداوى سه‌ره‌تاى چيرۆكه‌كه له‌چه‌ند دێرِێكى پێش كۆتايى ئاشكرا ده‌كات كه مه‌رگى "ئومێد" ى هاوسه‌رى "ئه‌و"ه به‌هۆى نيشان شكاندنى دوو كه‌سى ريشنه‌وه له‌سه‌ر پێكانى ئاسنى سه‌ر لوتكه‌ى چه‌تره‌كه گره ء ده‌كه‌ن ء دواتريش كاره‌ساتێكى گه‌وره‌ى لێده‌كه‌وێته‌وه كه‌ژيانى" ئه‌و" ء "هه‌وشار" ده‌كاته دۆزه‌خ، ئه‌وه‌ش واده‌كات كه ئه‌م چيرۆكه هه‌ميشه له ياده‌وه‌رييدا بمێنێته‌وه ئه‌و وێنه فه‌نتازيانه‌يه كه‌چيرۆكنووس خوڵقاندوونى، ئه‌گه‌رچى وێنه‌كان خه‌م هێنه‌رن، لێ وزه‌ى زيندوو هێشتنه‌وه‌ى ياده‌وه‌رييه‌كه‌ى لاى "ئه‌و" ء "هه‌وشار" ه‌ء خوێنه‌ريش به‌ئاسانى ناتوانێت بير بچێته‌وه " ئيتر له‌و رۆژه‌وه ئه‌مه‌ى ئێستا بووه به‌خوى هه‌ميشه‌يى هه‌وشار، ئه‌ويش چه‌تره‌كه‌ى سه‌رمان بوو كه‌ئاسنكه‌ى پێكرا، له‌و رۆژه‌وه هه‌ڵم واسيوه به‌وێدا ء له‌ء سه‌قفه نابێته‌وه، به‌رده‌وام له‌ژێريدا ته‌رمێك ده‌بينرێت، هه‌ر رۆژه‌ى ته‌رمێكه جياوازه، به‌لآم له‌هه‌موو رۆژێكى دوو شه‌ممه‌ى مانگء ساڵى مه‌رگيدا ده‌بآ به‌ته‌رمى ئومێد....".\nدواجار ئه‌وه‌ى له‌ياده‌وه‌رى مندا هه‌ميشه به‌زيندووى ده‌مێنێته‌وه گريانى سه‌گێكه له‌كاتێكدا ئێمه‌ى مرۆڤ له‌ژێر كاريگه‌رى غرور و هه‌وه‌س بازيدا به‌ئازاره‌كانى يه‌كتر پێده‌كه‌نين، هه‌روه‌ك ديمه‌نى سوتانى جه‌سته‌يه‌كى ئاورێشمين به پشكۆى كلتورێكى ناته‌ندروست كه‌رۆژانه ده‌يان ديمه‌نى تراژيدى چێده‌كات شايانى له‌بير نه‌كردنن.\n1.\tهزرء شێواز له‌چيرۆكى كورديدا، حه‌مه‌سه‌عيد حه‌سه‌ن، لاپه‌رِه (6).\n2.\tهه‌مان سه‌رچاوه، لاپه‌ره (93).\n*ئه‌م چيرۆكه خه‌لآتى يه‌كه‌مى فيستيڤاڵى "ئاميتا"ى وه‌رگرتووه كه له‌ساڵى (2001) له‌ئيتاليا سازكراوه.


وەزارەتی پێشمەرگە و تیمی باڵای هاوپەیمانان كۆبوونەوە - تۆڕی میدیایی خەڵک\nوەزارەتی پێشمەرگە و تیمی باڵای سەربازی هاوپەیمانان لە هەرێم، گفتوگۆی چڕ لەبارەی دوایین هەنگاوەكانی چاكسازی و پڕۆسەی خۆرێكخستنەوەی هێزەكان دەكەن، هاوكات تاوتوێی دۆخی ئێستای پێشمەرگە لە پڕۆسەی مەشق و ڕاهێنانەكان كرا، كە لەو ڕێگەیەوە هێزەكانی پێشمەرگە دەچێتە قۆناغێكی سەردەمی پێشكەوتوتر و پڕۆسەی رێفۆرمی سەربازی لە وەزارەتی پێشمەرگە خێراتر دەبێت.\nشۆڕش ئیسماعیل ، وەزیری پێشمەرگەی حكومەتی هەرێمی كوردستان، ئەمڕۆ دووشەممە 15ی شوباتی 2021 لەگەڵ ڕاوێژكارانی باڵای سەربازی هاوپەیمانان لە هەرێم كۆبۆوە و لە كۆبوونەوەكەدا، كە سەربەست لەزگین، بریكاری وەزارەتی پێشمەرگە و ئەمینداری گشتیی و سەرۆكی ئەركان، ئەفسەرانی پلە باڵای وەزارەت ئامادەیبوون بە گرنگیەوە باسی لە هەماهەنگی و هاوكارییەكانی هاوپەیمانانی كرد، كە پێكهاتووە لە میكانیزمەكانی پڕۆژە پێشنیاركراوەكانی چاكسازی و یاسای چاكسازی لە وەزارەتی پێشمەرگە.\nوەزیری پێشمەرگە ستایشی هێزەكانی هاوپەیمانانی كرد بۆ وەزارەتەكەی و پاڵپشتی بەردەوامی هاوپەیمانان بۆ پڕۆسەی چاكسازی و رێكخستنەوەی هێزەكان، كە بۆتە هۆكاری پێشكەوتن و گەشەسەندنی زیاتر پیشمەرگەو و بەرزكردنەوەی توانستی سەربازیان لەتەواوی سێكتەرەكانەوە.\nهاوكات كۆلۆنێل جولیات، ڕاوێژكاری باڵای سەربازی ئەمریكا و هاوپەیمانان ڕایگەیاند، كە پاڵپشتیەكانیان بۆ وەزارەتی پێشمەرگە بەردەوامی دەبێت و لەم ڕێگەیەوە پڕۆژەی باشتری سەربازی بۆ هێزی پێشمەرگە جێبەجێ دەكەین و هەوڵەكانیشمان لەپێناو بەدیهێنانی ئامانج و ناوەڕۆكی رێفۆرمی چاكسازییە بەهەماهەنگی هەردوولا.\nبەباسكردنی پرۆژەی ئۆپراسیۆنی سەربازی لەلایەن ڕاویژكاری باڵای بەریتانیا و بەهەماهەنگی نوێنەرانی سەربازی وڵاتانی هاوپەیمانان و گفتوگۆكردن لەسەر قۆناغەكانی جێبەجێكردن و سەرنجەكان لەسەر ئەو پرۆژەیە بۆ ئایندەی هێزی پێشمەرگە، كۆتایی بەكۆبونەوەكە هات.


پیرۆزبایى قوباد تاڵەبانى بەبۆنەى هاتنى جەژنى سێ شەوە ى برا کاکەییەکان\nبەرێزان خوشک و برایانى کاکەیى هەولێر، هەرێمی کوردستان، عێراق (GOV.KRD)- بەبۆنەى هاتنی جەژنی سێ شەوەی (یارانی قەوڵتاس) ، جوانترین و گەرمترین پیرۆزبایی ئاڕاستەى خوشک و برا کاکەییەکانی هەرێمی کوردستان و جیهان دەکەم، هیوادارم ئەم جەژنە بەوپەڕى خۆشى و کامەرانى بەڕێ بکەن. كاكە‌ییە‌كان پێکهاتەیەکى گرنگ و رە‌سە‌نى نەتەوەکەمانن، هەمیشە ئاشتى و یەکترقبوڵکردنیان کردۆتە پەیامى سەرەکى ژیا ...\n17 کانوونی دووەم 2022\nپەیامی پیرۆزبایی سەرى سالى تازە\nكوردستانیانی خۆشە‌ویست؛ هەولێر، هەرێمی کوردستان، عێراق (GOV.KRD)- بەبۆنەى هاتنی ساڵى نوێوە گەرمترین پیرۆزباییتان لێ دەکەم و ئاواتەخوازم گەلەکەمان بەخێر و خۆشییەوە هەنگاو بنێتە نێو 2022 و لە‌و ساڵە‌دا خۆشگوزەرانی و ئاشتی و ئارامی باڵ بەسەر هەرێمی کوردستان و عێراق و ناوچەکەدا بکێشێت. هیوادارم ساڵى نوێ ببێتە ساڵى یەکڕیزی ناو ماڵى کورد و یەکگوتاری هێز و لایەنە سیاسییە کوردستانییە ...\nقوباد تاڵەبانی و باڵیۆزی ئێران کۆبوونەوە\nجێگرى سەرۆکی ئەنجومەنى وەزیران و باڵیۆزی ئێران پێویستی گرتنەبەرى هەوڵى جدى بۆ پێکهێنانی حکومەتى نوێی عێراق دووپات دەکەنەوە. ەولێر، هەرێمی کوردستان، عێراق (GOV.KRD)- ئەم دووپاتکردنەوەیە لەمیانی کۆبوونەوەیەکی نێوان قوباد تاڵەبانی جێگرى سەرۆکی ئەنجومەنى وەزیران و ئیرەج مەسجدی باڵیۆزی کۆماری ئیسلامی ئێران لە عێراقدا هات کەئەمڕۆ 21/12 لەشارى هەولێر بەرێوەچوو. لەو کۆبوونەوەیەدا سەر ...\nهەولێر، هەرێمی کوردستان، عێراق (GOV.KRD)- قوباد تاڵەبانی جێگری سەرۆکی ئەنجومەنی وەزیران بەئامادەبوونی وەزیرە پەیوەندیدارەکان و چەند وەبەرهێن و خاوەنکار و نوێنە‌ری چە‌ند رێكخراوێك، ئە‌مڕۆ ٢١ی ١٢، كۆبوونە‌وە‌یە‌كی تایبەت بە رێکخستنەوەی پە‌یوە‌ندی نێوان حکومەت و کەرتی تایبەت ئەنجامدا لەپێناو بەهێزکردنی ژێرخانی ئابووری و پەرەپێدانی تواناکانی دەستی کاری نێوخۆیی لە‌ڕێی سە‌نتە‌رە‌كانی ...\nقوباد تاڵەبانی و باڵیۆزی تورکیا لەعێراق کۆبوونەوە\nجێگری سە‌رۆكی ئە‌نجومە‌نی وە‌زیران داوایکرد؛ کۆمپانیاکانی تورکیا رۆڵى خۆیان ببینن لەپرۆسەى ئاوەدانکردنەوە و بەهێزکردنی ژێرخانی ئابورى کوردستان لەڕێى زیاترکردنی وەبەرهێنانەوە. هەولێر، هەرێمی کوردستان، عێراق (GOV.KRD)- قوباد تاڵەبانی جێگرى سەرۆکی ئەنجومەنى وەزیران لەگەڵ عەلى رەزا گونەى باڵیۆزی تورکیا لەعێراق ئەمڕۆ 21ى دیسەمبەرى 2021، لە‌ھە‌ولێر کۆبوە‌ووە و لەو کۆبوونەوەیەدا كە ...\nلیژنەی باڵای بایۆمەتری کۆبۆوەو بڕیاری تۆمارکردنی دواکەوتوانی كە‌رتی سە‌ربازی-دا\nفەرمانبەرانی کەرتی شارستانی حکومەتی ھە‌رێم خاوە‌نی ژمارەی بێهاوتای کەسیین و بۆ ھە‌موو مووچە‌خۆرانی تریش دروستدە‌كرێت هەولێر، هەرێمی کوردستان، عێراق (GOV.KRD)- قوباد تاڵە‌بانی جێگری سەرۆکی ئەنجومەنی وەزیران لە كۆبوونە‌وە‌ی لیژنە‌ی باڵای بایۆمە‌تری، بڕیاریدا دواکەوتوانی کەرتی سەربازی تۆماربكرێن ھە‌روە‌ھا ژمارە‌ی بێھاوتای كە‌سی بۆ كە‌رتی سە‌ربازی و ھە‌موو موچە‌خۆران دروستبكرێت ...


دەفتەری سیاسیی حیزبی دێموکرات بەبۆنەی کۆچی دوایی موهەندیس رەزا خەیاتی راگەیەنراوێکی بڵاو کردەوە\nیەک شەممە, 17. 11. 2013\tPDKI\nموهەندیس رەزا خەیاتی کادری دێرینی حیزبی دێموکراتی کوردستانی ئێران کۆچی دوایی کرد. بەو بۆنەوەی حیزبی دێموکرات راگەیەنراوێکی بڵاو کردووەتەوە.\nکۆمەڵانی خەباتگێڕی خەڵکی کوردستان!\nکادر و پێشمەرگە و ئەندامان و لایەنگرانی حیزبی دێموکراتی کوردستانی ئێران!\nبە داخ و کەسەرێکی زۆرەوە رادەگەیەنین کە ساعەت 7 ی ئێوارەی رۆژی شەممە رێکەوتی 25ی خەزەڵوەری 1392 هەتاوی بەرانبەر بە 16 ی نوڤامبری 2013ی زایینی هاوڕێی تێکۆشەر، خەباتگێڕی ماندوویی‌نەناس موهەندیس رەزا خەیاتی کادری لە مێژینەی حیزبی دێموکراتی کوردستانی ئێران لە تەمەنی 80 ساڵی و لە رووداوێکی دڵتەزینی ماشیندا گیانی لە دەستدا.\nلە دەست دانی کەسایەتییەکی وەک موهەندیس رەزا خەیاتی خەسارێکی گەوریە بۆ بزووتنەوەی کورد بە گشتی و حیزبی دێموکراتی کوردستانی ئێران بە تایبەتی. موهەندس رەزا خەیاتی کە رۆڵەیەکی تورکی ئازەری و کادرێکی خاوەن رابردووی حیزبی دێموکراتی کوردستانی ئێران بوو لە ساڵی 1312ی هەتاوی لە شاری خۆی لە پارێزگای ورمێ لە دایک بوو. لە ساڵی 1332 پاش تەواوکردنی دەورانی دەبیرستان لە ئەرتشدا دامەزرا و پاش دە ساڵ لە ساڵی 1342ی هەتاویدا نەقڵی ژاندارمری کرا و لە بەشی بیسیم و دەزگاکانی ئەلیکترۆنیکیدا شارەزایەکی بەرچاوی بەدەست هێنا.\nمهندس رەزا خەیاتی لە ساڵەکانی پێش شۆڕشی گەلانی ئێران لە شاری مەهاباد نیشتەجێ بوو و بە هەڵسوکەوت و رەفتاری ئینساندۆستانەی خۆی جێگای لە دڵی خەڵکی ئەو شارەدا کردەوە و لە نزیکەوە لەگەڵ ئێش و ئازارەکانی نەتەوەی کورد ئاشنا بوو. بە سەرکەوتنی شۆڕشی گەلانی ئێران و بێ ئاکام بوونی هەوڵەکانی حیزبی دێموکراتی کوردستانی ئێران بۆ چارەسەریی پرسی کورد لە ئێران بە شێوەیەکی هێمنانە کە سەرئەنجام هێرش بۆ کوردستان و کوشتاری رۆڵەکانی کوردی بە دوادا هات، موهندیس رەزا خەیاتی هەستی ئازادیخوازی و ها وسۆزیی خۆی لەگەڵ گەلی کورد و بزووتنەوە مافخوازانەکەی دەربڕی. کاتێک کە بۆ رۆڵەکانی نەتەوەی کورد لە ئێران رێگایەک بێجگە لە بەرگری لە مان و مافی خۆی نەمایەوە و بزووتنەوەی کورد بەرینی بە خۆیەوە دیت و پێویست بوو هەڵویستی حیزب و هەواڵی چالاکییەکانی تێکۆشەرانی کورد بە خەڵکی کورد و هاونیشتمانان بگا و بۆ ئەو مەبەستەش پێویستی بوونی رادیۆ هەست پێکرا. ئەو موهەندس رەزا خەیاتی بوو کە زانست و شارەزایی خۆی و تەنانەت بەشێک لە پێویستەکانی رادیۆی لەسەر داوای حیزب خستە خزمەت بزووتنەوەی کورد، شار و ژیانی ئاسایی جێهێشت و شاخ و شۆڕشی هەڵبژارد و بە دامەزراندنی رادیۆ، دەنگی دلێری رادیۆ دەنگی کوردستانی ئێرانی لە 27ی جۆزەردانی ساڵی 1359ی هەتاویدا بە گوێی بیسەرانی گەیاند. لەو کاتەوە هەتا رۆژی گیان لەدەست دانی رادیۆی لە ئامێزی خۆیدا پێگەیاند و پەرەی پێ دا و هەموو کار‌وباری تەکنیکیی ئەو رادیۆیەی بەو پەڕی سەداقەت و پاکییەوە راپەڕاند. لەژێر رەهێڵەی بۆمب و لەژێر بومباران و لە کاتی هێرشی هێزەکانی رێژیم بۆسەر رادیۆ و ناچار بوون بە راگواستنی رادیۆ لەم شوێن بۆ ئەو شوێن و لەو چیا بۆ ئەو چیا ئەوە هیمەت و هەوڵی موهەندس رەزا خەیاتی بوو کە رێگای نەدا دەنگی رادیۆ بۆ ساتێک کپ ببێ. هەر لە پەنا ئەرکی قورسی راگرتن و پێ راگەیشتن بە کاری تکنیکی رادیۆدا، سەدان کادری بۆ بیسیم و کار بەو دەزگایانە پەروەردە کرد و دەیان کادریشی وەک ئوپراتۆر و بەشی فەننیی رادیۆ پێگەیاند. هەر بۆیە لە نێو ریزەکانی حیزبدا جێگایەکی شایانی زەحمەتەکانی خۆی هەبوو و لە لای دوکتور قاسملوو دوکتور سادق شەرەفکەندی و باقی رێبەرانی حیزب و بەرپرسانی رادیۆ بە شێوەیەکی تایبەتی خۆشەویست بوو، هەروەک بزووتنەوەی کورد و حیزبی دێموکراتی کوردستانی ئێران و رادیۆ دنگی کوردستانی ئێرانیش بەو رادەیە لە لای مهندیس رەزا خەیاتی خۆشەویست بوون.\nتێکۆشانی سی‌وسێ ساڵەی موهەندیس رەزا خەیاتی لە ریزی تێکۆشەرانی حیزبی دێموکراتی کوردستانی ئێراندا وەک رۆڵەیەکی تورکی ئازەری نموونەیەکی شازی هاوخەباتی دوو نەتەوەی کورد و تورکی ئازەری بوو هەروەها وەبیرهێنەرەوەی هاوخەباتی و هاوپەیمانیی کۆماری کوردستان و حکوومەتی میللیی ئازەربایجان بوو.\nموهەندیس رەزا خەیاتی لە ماوەی سی‌وسێ ساڵی خزمەت و خەباتی خۆی لە ریزەکانی حیزبی دێموکراتی کوردستانی ئێراندا بە هۆی وەفاداری بە ئامانجەکانی حیزب و بڕوای قووڵی بە دێموکراسی و دابینبوونی مافی نەتەوەکانی ئێران و ئەو سەداقەت و دڵسۆزییەی کەلە تایبەتمەندییەکانی ئەو تێکۆشەرە بوون چەندین جار لەلایەن رێبەرایەتیی حیزبی دێموکراتی کوردستانی ئێرانەوە لەوحی سوپاس و پێزانینی پێشکەش کرا و لەم ساڵانەی دواییدا وەک مشاوری فەننیی سکرتێری گشتیی حیزب دیاری کرا کە هەموو ئەوانەی بە شانازیوە وەک سەرمایەیەکی مەعنەوی لە ژیان و خەباتی خۆی لە شوێنی ژیانی لە بان سەری ریزی کردبوون موهندیس رەزا خەیاتی هەرکات لە ئاوات و ئارەزووەکانی دەدوا دەیگوت یەکەم ئاواتم بە ئازادی و مافی نەتەوەایەتی گەیشتنە و دووهەمیان ئەوە کە ئەگەر بەم ئاواتەم نەگەیشتم و مەرگ مەودای نەدام، لەسەر شان و پیلی پێشمەرگەکانی حیزبی دێموکراتی کوردستانی ئێران بەرەو ماڵی ئەبەدی بەڕێ بکرێم و تەسلیم بە خاکم بکەن.\nگیان لەدەستدانی موهەندیس خەیاتی بۆ یەکیەکی تێکۆشەرانی حیزبی دێموکراتی کوردستانی ئێران و بۆ هەموو دڵسۆزانی بزووتنەوەی کورد و ئەو رۆڵانەی ئەو پەروەردەی کردن و پێیگەیاندن، خەمێکی گران و خەسارێکی گەورەیە و بێ گۆمان یاد و بیرەوەرییەکانی ئەو تێکۆشەرە بۆ هەمیشە لە دڵی رۆڵەکانی نەتەوەی کورددا بە زیندویی دەمێنێتەوە.\nدەفتەری سیاسیی حیزبی دێموکراتی کوردستانی ئێران لە هەمان کاتدا خۆی خەم هەڵگری گیان لەدەستدانی موهەندیس رەزا خەیاتی و ئەو کادرە بە وەجە و وەفادارەی خۆیەتی، سەرەخۆشی لەسەرجەم رۆڵەکانی نەتەوەی کورد و تورکی ئازەری و ئۆگرانی دێموکراسی و دابین بوونی مافی نەتەوەایەتی بە گشتی و بنەماڵەی بەڕێز موهەندیس رەزا خەیاتی بە تایبەتی دەکا و ئاواتی ئەوە دەخوازێ کە ژیانی و خەباتی ئەو تێکۆشەرە بۆ رۆڵەکانی نەتەوەکانی ئێران نموونە بێ و نموونەی زیاد و زیاتر بێ.\nوەدی بێ ئاواتەکانی موهەندیس رەزا خەیاتی\nپڕ رێبوار بێ رێگای گەیشتن بە ئازادی و دێموکراسی و مافی نەتەوەایەتی\nرۆحی شاد و یادی بەخێر بێ\nجاری خوێندراوه: 1652


هاوپەیمانیی کوردستان لەدەرەوەی یاساو رێساکانی کۆمسیۆن\n2021-09-12 13:16 95 جار بینراوە کۆمێنت\nقەوارەی هاوپەیمانیی کوردستان کە لە نێوان یەکێتیی نیشتمانیی کوردستان و بزووتنەوەی گۆڕاندا پێکهێنراوە، بێ لەوەی نابێت مایەی نیگەرانی بێت بۆ هیچ قەوارە و لایەنێکی دیکەی کوردستانی، ئەرکی هەموانە کە پشتیوانیشی لێبکەن، چونکە ئەو هاوپەیمانییە چەند ئاماژەکەیەکی تێدایە کە دەشێت لەم خاڵانەدا پوختیان بکەینەوە:\n*هاوپەیمانییەکە لە نێوان دوو حزبدا پێکهێنراوە کە دیدگا و تێڕوانینیان بۆ کۆی کێشەکان ئەگەر ٪100 وەک یەکتریی نەبێت، ئەوا جیاوازییەکی ئەوتۆ لەنێوانیاندا نییە، هۆکارەکەشی ئەوەیە بەشی هەرەزۆری هەڵسوڕاوانی باڵای بزووتنەوەی گۆڕان هاوخەبات و هاوڕێ و هەڤاڵی قۆناغێکی دوور و درێژی خەبات بوون لە ریزەکانی یەکێتیدا.\n*بازنەی جوگرافیی و ناوچەی هەژموون و چالاکیی هەڵسوڕانی سیاسیی هەردوو حزب تێکەڵاوە و لە هیچ ناوچەیەکدا هێڵێکی جیاکەرەوەی روون و ئاشکرا بۆ بوونی دوو حزب و دوو ناوچەی هەژموون بەدیناکرێت.\n*جیاواز لە هەر هاوپەیمانییەکی دیکە لە نێوان دوو حزب یان زیاتر، بنکەی جەماوەریی یەکێتی و گۆڕان بە پێی هاوخەباتیی رابردوو، زۆرترین تێکەڵاوییان لەگەڵ یەکتریدا هەیە، وەک لە ساڵی 2016 داو لەدوای ئیمزاکردنی رێکەوتننامەی دەباشاندا لە دیدارێکی هاوبەشی بەشێک لە کادرانی راگەیاندنی یەکێتی و گۆڕاندا لە ماڵی سەرکردەی کۆچکردوو نەوشیروان مستەفا، ئاماژەی بەوەکرد کە زۆر گەشبینە لە رێکەوتننامەکە، بەو پێیەی جەماوەری هەردوولا کەوتوونەتە سەردان و بەسەرکردنەوەی یەکتری و ئەوەش زۆر ئاستەنگ لەبەردەم رێکەوتنەکەدا رادەماڵێت.\n*هەردوو حزب پشتبەستوو بە بنەماکانی دوو رێکەوتنی پێشتر ئەزموونێکی کاری پێکەوەیی و نزیکییان لە یەکترییەوە هەیە، چ رێکەوتنی دەباشان، چ رێکەوتنی ئیداریی لەسەر بنەمای هەڵبژاردنی پارێزگاکان لە 30 / 4/2014 کە پابەندبوون بە ئەنجامەکانی ئەو هەڵبژاردنە توانی کایەیەک بۆ کاری پێکەوەیی لە بواری ئیداریی لە پارێزگاکانی سلێمانی و هەڵەبجە و ئیدارە سەربەخۆکانی راپەڕین و گەرمیان بهێنێتە ئاراوە و بەوەش دابڕان و هێڵی جیاوازی بیروڕاکان سەبارەت بە کایەی کارگێڕیی لە نێوان هەردوولادا بەتەواوەتی کاڵ بوونەوە و نەک چیتر یەکترییان وەک دوو رکابەر نەدەبینی، بەڵکو ئەوە بووە دەرفەتێک بۆ نزیکبوونەوەی زیاتر لە یەکتری.\nسێ هۆکاری پشت پێکهێنانی هاوپەیمانییەکە\nهاوپەیمانیی کوردستان کە بۆ هەڵبژاردنی داهاتووی عیراق پێکهێنراوە لە نێوان ئەو دوو حزبەدا، جگە لەوەی بە پلەی یەکەم بەرهەمی ئەو پاشخانی خەباتە هاوبەشەی سەرکردە و کادرانی یەکێتی و گۆڕانە لە قۆناغی سەختی خەباتی رزگاریی نیشتمانی و راپەڕین و دوای راپەڕینە تا دروستبوونی گۆڕان، بەپلەی دووەم بەرهەمی ئەو تێکەڵاوییەی بنکەی جەماوەریی هەردوو حزبەکەیە و بە پلەی سێیەمیش بەرهەمی ئەو دوو رێکەوتننامەیە و ئەو چەندساڵەی کاری پێکەوەییە لە کایەی کارگێڕیدا.\nئەوەی زەروورە بۆ ئەم قۆناغە و قۆناغی دوای هەڵبژاردن و دواتریش بەرجەستەکردن و تەرجەمە کردنی لێدوان و جەختکردنەوەی سەرکردایەتیی هاوبەشی هەردوولایە کە چ لە رێکەوتننامەی دەباشان و چ لەم رێکەوتنەی پێکهێنانی هاوپەیمانی کوردستانیشدا پێداگرییان لەسەر کردەوە، کە یەکەم ئەم هاوپەیمانییە دژ بە هیچ لایەن و قەوارەیەک نییە، دووەمیش دەرگای هاوپەیمانییەکە کراوەیە بەڕووی هەموو ئەوانەدا کە لە گوتاری ئیعلامییاندا بەبەردەوامی تەئکید لەسەر وەلانانی دەستکەوتی حزبی دەکەنەوە و جەخت لە کاری پێکەوەیی و یەک گوتاریی هێزە کوردستانییەکان دەکەنەوە بۆ دروستکردنی قەوارەیەکی کوردستانیی بەهێز لە بەغدا بەمەبەستی چەسپاندن و پراکتیزەکردنی مافە دەستوورییەکانی هەرێم کە لەناو دەستووری هەمیشەیی عیراقدا نووسراوە.\nبا لەپشت کۆمسیۆنەوە گوتارمان یەکبخەین\nئەوەی دەمێنێتەوە ئەوەیە کە راستە یاسا و رێساکانی کۆمسیۆن دەرگای لەبەردەم هەڵوەشانەوە یان زیادکردنی لایەنی هاوپەیمانییەکاندا داخستووە، بەپێی نزیکبوونەوەی وادەی هەڵبژاردنی پێشوەختە کە بڕیارە لە 10ی مانگی داهاتوودا بەڕێوەبچێت، بەڵام خۆ دەکرێت لە ئێستاوە لایەنە سیاسییە کوردستانییەکان ئامادەکاریی بکەن بۆ پەیوەست بوون بەو هاوپەیمانییەوە لەدوای دەرچوونی ئەنجامی کۆتایی هەڵبژاردن و بەرچاوڕوون بوونەوە تا ئەوەی لە گوتاری ئیعلامیی هەموواندا قسەی لەبارەوە دەکرێت تەرجەمە بکرێتە سەر ئەرزی واقیع بە رەچاوکردنی ئەوەی کە مادام دۆخی ئیقلیمی و نێودەوڵەتی و بنەمای دەستووری هەمیشەیی و واقیعی جوگرافی ئەوەیان بەسەرماندا سەپاندووە کە بەشێک بین لە عیراق، کەوابێ دەبێت هەم بەشێک بین لە عیراق لەڕووی بەدەستهێنانی مافە دەستوورییەکانەوە، هەم بەشێکیش بین لە عیراق لەڕووی لە ئەستۆگرتنی ئەو ئەرکانەی کە فیدرالییزم لە چوارچێوەی دەستووردا داوامان لێ دەکات، بۆیە دەبێت لە دەرەوەی رێسا و یاساکانی کۆمسیۆن لە دوای هەڵبژاردن قەوارەیەکی بەهێزی کوردستانی دروست بکەین کە دووربێت لە کەش و فشی دروشمبازیی نەتەوەیی بێ ناوەرۆک و دووریش بێت لە مشتومڕی لاوەکی لەسەر پۆست و پلەی لاوەکی و بێ ئەرزش، چونکە بوونی قەوارەیەکی بەهێزی کوردستانی لە پەرلەمانی عیراقدا پێگەی هەمووان پێکەوە بەهێز دەکات و پێچەوانەکەشی هەر راستە.\nپێگەی بێ ئەرزش و ماکیاجی شەراکەت\nبۆیە ئەگەر پێگەی کوردستانییەکان لەبەغدا بەهێزبێت، زۆرێک لە قەوارە و هاوپەیمانییەکانی دیکە بۆ تێپەڕاندنی یاساکان ناچاردەبن رووی لێ بنێن و پۆستی زیاتریش بۆ لایەنە کوردستانییەکان لە حکومەتی فیدراڵدا دەستەبەر دەکات، بەپێچەوانەشەوە ئەگەر پەرتەوازە و بێ ئەرزش بین و یەکێتیی بەرژەوەندییەکانی هەرێمی کوردستان کۆمان نەکاتەوە، هەموو یاساکان وەک دوو سێ ساڵی رابردوو بەبێ پێویستبوون بە سەنگ و دەنگی کورد تێدەپەڕێنرێت و پۆستە سیادی و وەزارییەکانیشمان دەبنە دیکۆر و ماکیاجێک بەناوی شەراکەتەوە.\nلێکەوتەی جووڵە سیاسییەکانی هەڤاڵ بافڵ جەلال تاڵەبانی جەمال ئارێز\n2022-03-28 00:07 67 جار بینراوە\nراپەڕین، هەڵڕشتنی رقێکی کپکراوو داڕشتنی بەرنامەیەکی هەنووکەیی جەمال ئارێز\n2022-03-04 15:12 66 جار بینراوە\nروسیاو تورکیا لەپێشبڕکێی عەرشی سۆڤیەت و عوسمانیدا جەمال ئارێز\n2022-02-27 18:54 70 جار بینراوە\nسەرنجێک لەسەر بڕیارەکەی وەزیری پێشمەرگە جەمال ئارێز\n2021-12-13 16:44 116 جار بینراوە\nوەرگرتنەوەی ماف بەبێ هەڵڵای میدیایی جەمال ئارێز\n2021-12-04 15:56 92 جار بینراوە\nیارو نه‌یاره‌كان له‌هاوكێشه‌ی سوریادا جەمال ئارێز\n2021-11-19 09:47 84 جار بینراوە\nچاره‌نووسی گه‌نجان و خێزانه‌كان له سایه‌ی لایڤ و په‌یجی قاچاخچییه‌كاندا جەمال ئارێز\n2021-11-07 18:16 86 جار بینراوە\nبە سیاسیکردنی هەموو کایەکان جەمال ئارێز\n2021-11-05 10:13 99 جار بینراوە\n2021-10-23 18:41 75 جار بینراوە\nئەنجامی پێشێلکاریی نەزانانە یان بە ئەنقەست؟ جەمال ئارێز\n2021-10-11 17:20 131 جار بینراوە\nوڕكگرتنی پێشوەختە ترسە لەئەگەری دۆڕان جەمال ئارێز\n2021-09-20 16:47 191 جار بینراوە\nبانگەشەو یاریكردن بەهەستی خەڵك جەمال ئارێز\n2021-09-18 19:40 92 جار بینراوە\nدەنگیش بدە و گلەییش بکە جەمال ئارێز\n2021-09-16 12:58 121 جار بینراوە\nهونەری گوێ نەگرتن جەمال ئارێز\n2021-08-14 14:34 108 جار بینراوە\nدۆخی عیراق لەئەگەری کردن و نەکردنی هەڵبژاردندا جەمال ئارێز\n2021-07-19 19:44 388 جار بینراوە\nکۆدی لێکتێگەیشتن دۆزرایەوە جەمال ئارێز\n2021-04-24 16:03 194 جار بینراوە\nنۆرەی وەزیرەکانی کوردو حکومەتی هەرێمە جەمال ئارێز\n2021-03-21 17:03 243 جار بینراوە\n2021-03-04 21:06 213 جار بینراوە\nدیموكراسی و پەیوەندی بەسیستم و تاكی بەرپرسەوە جەمال ئارێز\n2021-02-27 16:09 176 جار بینراوە\nلێدوان، یان هەریەک لە ئاوازێک؟ جەمال ئارێز\n2021-02-06 19:00 176 جار بینراوە\nزەنگەكانی مەترسی لە شەش بۆ 20ی یەنایەر جەمال ئارێز\n2021-01-17 13:30 247 جار بینراوە\nكێشە بەشداریی نەتەوەیەكگرتووەكانە؟ جەمال ئارێز\n2020-12-28 14:43 195 جار بینراوە\nدۆخی عیراق و بەعس لەدوای عیزەت دوری جەمال ئارێز\n2020-11-01 14:18 232 جار بینراوە\n2020-10-24 15:41 195 جار بینراوە\nدەستپێكردنەوەی خۆپیشاندان لەعیراق و كاریگەرییەكانی بۆ سەر هەرێم جەمال ئارێز\n2020-08-02 16:01 206 جار بینراوە\nئەم هەفتەیە جەمال ئارێز\n2018-01-17 10:22 333 جار بینراوە\n2017-12-12 15:45 430 جار بینراوە\n2017-11-21 13:32 509 جار بینراوە


ئاكشەنەر: ئەردۆغان هەموو شتێك دەكات بۆ ڕێگریكردن لە هەڵبژاردنی پێشوەختە\nسەرەتا › باسنیوز › ئاكشەنەر: ئەردۆغان هەموو شتێك دەكات بۆ ڕێگریكردن لە هەڵبژاردنی پێشوەختە\n2019/07/11 | 22:55\nمەراڵ ئاكشەنەر سەرۆكی پارتی باش لە توركیا، كە توانی لە هەڵبژاردنی پەرلەماندا بەربەستی هەڵبژاردن بشكێنێ و ١١٪ی دەنگەكانی هێنا، پێیوایە رەجەب تەیب ئەردۆغان سەركۆماری توركیا هەموو هەوڵێك دەدات تا توركیا نەچێتە ناو هەڵبژاردنی پێشوەختەوە، چونكە دەزانێت لە هەڵبژاردندا سەركەوتوو نابێت و دەدۆڕێت.\nئاكشەنەر لەناو پەرلەمانی توركیا كۆنگرەیەكی رۆژنامەوانی ئەنجام دا، لەوێدا لەبارەی ئەگەری هەڵبژاردنی پێشوەختە بۆچوونی خۆی دەربڕی.\nئاكشەنەر گوتی "ئەوەندەی من ئەردۆغان بناسم، هەموو هەوڵێك دەدات تا توركیا نەچێتە ناو هەڵبژاردنی پێشوەختەوە.\nئیستەنبۆڵی بە جیاوازی ٨١٤ هەزار دەنگ دۆڕاند، بۆیە دەزانێت كە جەماوەری لێ بووەتەوە و هەڵبژاردن لە بەرژەوەندی ئەو نابێت.\nئێمەش وەكو جەهەپە و پارتی باش لەگەڵ هەڵبژاردنی پێشوەختە نین لە توركیا، بەڵام ئەمەش بەستراوەتەوە بەو دوو پارتە تازەیەی لە لایەن ئەحمەد داودئۆغلو و عەلی باباجان دادەمەزرێت".\nئاكشەنەر لەبارەی ئەو دوو پارتە تازەیەی لەلایەن باباجان و داودئۆغلو دروست دەبێت بۆچوونی خۆی دەربری و ئاماژەی دا، بۆ توركیا باش دەبێت و جێی دڵخۆشیە، هەروەها جیاوازی رەنگەكانی لەرووی سیاسییەوە بۆ توركیا بە گرنگ وەسف كرد.\nزەریف: کۆتایی ھێنان بە شەڕی یەمەن تاکە ڕێگاچارەیە بۆ ھەمووان\nنەسرین مزووری: سەرەتای هەموو کارێک تەنیا بۆ خانمان نا بەڵکو بۆ پیاوانیش قورسە\nوه‌زیرى پلاندانانی هەرێم: لێكتێگه‌یشتنى باش له نێوان هەولێر و به‌غدا هه‌یه\nلە هەولێر دەزگاى ناوەندیى ئاماری عێراق و دەستەى ئامارى هەرێم کۆدەبنەوە\nبەڤیدیۆ.. کردیانە بەزمی خۆیان ، لەناو پڕۆگرام هەڵپەڕکێ دەکەن\nبەڤیدیۆ.. Ferheng Xefûr – Çûme Temaşayî Aşiqan | 8 Track | [HD] | #AVAEntertainment\nنوێنەرانی پەرلەمانی ئێراق خوازیاری وەدەرنرانی هێزە بیانییەکان بوون


09/03/2021 3980 جار خوێندراوه‌ته‌وه\nبەشى پێشبینیه‌كانى به‌ڕێوه‌به‌رایه‌تى كه‌شناسى‌و بومه‌له‌رزه‌زانیی هه‌رێم ئاشكرایده‌كات، شەپۆلێکى بارانبارین ڕوو لەهه‌رێم ده‌كات‌و سەرەتاى هاتنى شەپۆله‌كه‌ش لەئێوارەى شەوى چوارشەممە لەسەر پێنجشەممەوه دەستپێدەکات.\nبه‌گوێره‌ى ڕاگه‌یه‌نراوێكى بەشى پێشبینیه‌كانى به‌ڕێوه‌به‌رایه‌تى كه‌شناسى‌و بومه‌له‌رزه‌زانیی هه‌رێم، "شەپۆلێکى بارانبارین ڕوو لەناوچەکەمان دەکات سەرەتاى هاتنى شەپۆله‌كه‌ش لەئێوارەى شەوى چوارشەممە لەسەر پێنجشەممەوه دەستپێدەکات بەدوو قۆناغ".\nئه‌وه‌ش ڕونكراوه‌ته‌وه، یەکەمیان لەدرەنگانى شەوى چوارشەممە دەستپێدەکات زیاتر بارانبارینەکە لەسەر ناوچە شاخاوییەکان دەبێت‌و سەنتەرى پارێزگاکان ئەگەرى نمە بارانى دەبێت.\nباس له‌وه‌شكراوه، ڕۆژى پێنجشەممەش لەکاتەکانى ڕۆژدا ئاسمان زیاتر نیمچە هەور دەبێت لەگەڵ بەرزبونەوەى پلەکانى گەرما بەنزیکەى 4-6 پلەى سیلیزى‌و زیادبونى خێرایى با کە لەهەندێ ناوچە بۆ سەروى 40 کم لەکاتژمێرێکدا زیاددەکات.\nئه‌وه‌ش ڕونكراوه‌ته‌وه، لەشەودا قۆناغى دوەمى بارانبارینەکە دەستپێدەکات‌و بارانبارین لەسەرجەم ناوچەکان دەبارێت‌و ڕۆژى دواتر كه هه‌ینیه شەپۆلى بارانبارینەکە چالاکتردەبێت‌و ئاستى بارانبارین لەهەندێ ناوچە لێزمە باران دەبێت، هه‌روه‌ها له‌هەینیدا لەگەڵ بارانبارین بارستە هەوایەکى ساردیش ڕوو لەناوچەکە دەکات‌و پلەکانى گەرما بەنزیکەى 6-8 پلە نزمدەکاتەوە.\nهه‌روه‌ك جه‌خت له‌وه‌شكراوه‌ته‌وه، "لەکاتى بارانبارین ئەگەرى تەزرە بارین دەبێت لەهەندێ ناوچە لەگەڵ بەفربارین لەسەر لوتکەى شاخە بەرزەکان‌و ناوچە سنوریەکان، کاریگەرى ئەم شەپۆلەش تا ئێوارەى ڕۆژى هەینى بەردەوامدەبێت".


بابه‌ت فلته‌ر كراوه به‌پێی به‌روار: یەک شەممە, 17 تەمموز 2016 - ژووری بازرگانی و پیشه‌سازی هه‌ولێر\nتۆ لێرەیت: ErbilChamberبابه‌ت فلته‌ر كراوه به‌پێی به‌روار: یەک شەممە, 17 تەمموز 2016\nیەک شەممە, 17 تەمموز 2016 10:37\nلەم هەفتەیەوە توركیا بە سیستەمی نوێ ڤیزا بە كورستانیان دەدات\nرۆژی 13/7/2016 د. دارا جەلیل خەیات سەرۆكی ژوور بە ئامادەبوونی ئەندامانی ئەنجومەنی كارگێڕی ژوور پێشوازیان لە زیهنی تۆرغول كونسوڵی بازرگانی لە كونسوڵخانەی گشتی كۆماری توركیا لە شاری هەولێر كرد.\nلە دانیشتنێكدا باس لە زیاتر پتەوكردنی پەیوەندییە بازرگانیەكانی نێوان هەرێم و توركیا كرا.\nكونسوڵی بازرگانی توركیا رایگەیاند: كە ئەوان هەمیشە لە هەوڵدان بۆ زیاتر پتەوكردنی پەیوەندییە بازرگانیەكانیان لەگەڵ هەرێم، بەردەوام دەبن لە بانگێشتكردنی كۆمپانیا و خاوەن كارانی توركیا بۆ هەرێمی كوردستان.\nوتیشی: ئێمە دەزانین كە بازرگانان و خەڵكانێكی زۆر لە هەرێم رۆژانە سەردانی توركیا دەكەن بۆ گەشت و گوزار و كاری بازرگانی بەڵام بەهۆی كێشەی ڤیزا و ئامادەكردنی سیستەمی نوێ گیروگرفت دروست بوو، بەڵام لە سەرەتای ئەم هەفتەیەوە لە لایەن كۆمپانیایەكی كەرتی تایبەت ڤیزا دابین دەكرێت بۆ هاوڵاتیان و بازرگانان بە پەیڕەوكردنی سیستەمێكی نوێ.\nلە لایەن خۆیەوە سەرۆكی ژوور سوپاسی كرد بۆ ئەم سەردانە رایگەیاند: لە ماوەی رابردوو بازرگانان و هاوڵاتیانی هەرێم كێشەی گەورەیان بۆ دروست ببوو بەهۆی دواخستن یان نەبوونی ڤیزا كە ئەمەش كاریگەری راستەوخۆی هەبوو لەسەر كەم بوونەوەی كاری ئاڵوگۆڕی بازرگانی، هیوای خواست لە رێگەی ئەم سیستەمە بتوانن ئەم كێشەیە چارەسەر بكەن.\nد. دارا وتیشی: پێویستە لە هەموو بارودۆخێك بازرگانان بتوانن بە ئاسانی كاروباری پێدانی ڤیزایان بۆ رێكبخرێت كە رۆڵی خۆی دەبینێت لە پێشخستنی پەیوەندییە بازرگانیەكان.


01:14 - 15/3/2021\nهەورامان‌نیوز: کەلو تەتەی بە هەوڵی چند ڕوەو ڕاوبانەکاو قەزاکاو پاوەی و سەوڵاوای جادەو پاوە مەریوانی مەسیرو تەتەینە کریاوە. بەپاو هەواڵەکا جە پاوەو ئارۆ یەکشەممە 24و سیاوکام/14و ئازاری، جادەو پاوە مەریوانی جە مەسیرو کەلو تەەیەو کریاوە. دمای چند ڕوێ هەوڵو هەردوە دایرەکاو ڕاوبانو سەوڵاوای و پاوەی جادەکە جە وەروەو زمسانو پاری ماڵیا و بەڕووەو گەشتیارا و خەڵکو ناوچەکەی کریاوە.\nئەوەکریای جاددەکەی وێش یاگێ دڵوەشینە، چونکەی وەختێوی فرە پەی خەڵکی و مسافرا گێڵنۆوە و ئاماولوایشا ئاسانتەر کەرۆوە.


12/17/2020 8:10:52 PM\n2225 جار خوێندراوەتەوە\nلسەر واتە و تێگەھی چاخێ ڕوشەنگێریێ پر دیتنێن جودا ھەنە، چاخێ ڕوشەنگێری ب فەرەنسی Siecle Des LLumieres ئەڤ زاراڤەیە د سەد سالا ھەژداندا د فەلسەفەیا ئەوڕوپیدا دەست نیشانکرندکەت، بەلاڤبوونا جاخێ عەقلانیەتێ تێ دیتن، دیسان ئەڤ بزاڤە بەرەڤانیێ ژ عەقلانیەتێ و بیروباوەرێن ئەخلاقی و زانین و زانستێ دکەت و ئەلتەرناتیڤە بو مژارێن ئول و قەبیلان، (رینیە دیکارت) د ناڤبەرا سالێن ١٥٩٦-١٦٥٠/زدا، ئەڤ زاراڤە ب واتەیا ڕوناھیێ و دور ژ واتەیا ئول تێ بکار ئانین، وەک تێ زانین (کلێساو، کەنیسە ) ل ڕۆژئاڤا بریارێن جارەنڤیسی ساز د دەستێن واندابون ژبۆ جڤاک، ژبەر وێژی "دیکارت " د پەرتوکا خوەیا بناڤێ بیرو باوەرێن فەلسەفەیی( مبادی الفلسفە)دبێژیت خودانێ مەعریفەتێ خودایێ مەزن بانگا مەدبەت کو بەر ب ڕوناھیا خوەزایڤە بچین.\nشورەش و گورانکاریێن عەقلانی پێویستی پێشەنگایە ئەڤ پێشەنگ لسەر بنەمایەکێ عەقل و زانست و بیرمەندیێ خەبات بکەن بو جڤاکو ملەتان.\nلسەر ڤی مژارێ گرنگترین فەیلەسوفێن چاخێ ڕوشەنگیریێ کو بزاڤەک عەقلانی ڕوشەنگیری پێشانی ملەتان و گەلاندا وەکە (ڤولتێر ، جان جاک ڕوسو ، دیڤید ھیوم)هتد..\nئەڤ فەیلەسوفە بەرامبەر سازیێن ئول سیستەمێ چەوساندنی دەما کو زانا عەقلمەند ل ھەمبەری دەسھەلاتا سیاسی و ئول بەرخوەبدەن، مەجبور دمینن ھند جاران کوچبەر ببێن لەومان فەیلەسوفێن فەرەنسایی کوجبەری ئنگلیستانێبون، ھەڤدەم دەما کوجبەریێدا بۆ ئنگلیستانێ ڕەشا ئازادیێ و رادەربرینی بردژواربو ل ئنگلیستانێ ژی، لێ جارەک دن عەقل مەندو شورەشگێرو سەرکێێشێن عەقلانیەتێ ڤەگەریان فەرەنسایێ و بتونترین شێوە ل ھەمبری دەسھەلاتا کو ھاتی رەھاکرن ڕاوەستیان، دەسھەلاتا دێرو کەنیسا و بنەمالا کو ناڤدارترین دەسھەلات بون ژبوی زولم و زوریێ، دژی گەل بکەن، لێ شورەشەک چێبو ب ناڤێ شورەشا کەد کارێن فەرەنسایی، فەیلەسوفێ مەزن (جون لوک) کاریگەریەک مەزن ھەبوو لسەر شورەشا فەرەنسایێدا، ل گوری فکرکرنا "لوک " خودان و ھند بنەمایێن عەقلانی و خوازایی د عەقلێ مروڤانداھەیە، واتەیا خوە مرۆڤ بۆ بونەوەرەک عەقلانیە، ئەڤ یەکە وەک بنەمایەک د فەلسەفا ڕوشەنگیریدا یا فەرەنسا ھەبوو، زولم و زوریا جینا لویسان برجوازان ئەروستوکراتان ل گەلێ ھەژار کری، ئێدی ھەمی سینور دەربازکرن ژ ئەنجامێن چەند ڕۆژێن ڕەش و تاری گرتن و برسیکرنێ کوشتنی و تالانکرنی، لێ سوبەیەکا گەش و خوەش پێشیا جڤاکا فەرەنساب و ل ١٤مەھا یولیو یا سالا ١٧٨٩، شورەشگێر رابون سەرخوە ھێرشی زیادانا "باستیلکر" ، وشورەشگێران ھێرشی سەر چەکو جەبل خانەیێن دەسھەلاتا لویسێ شازدێ کرن و شورەش ب سەر کەفت.\nل گوری من پێویستە دەسھەلاتا باشور بزانیت چ شورەش ژوی شورەشی گرانتر نینە ئەوژی شورەشا برسیاسیە، ژبەرکو دەسھەلاتا باشورێ وەلات تەڤ سینور بەزاندن، ب تایبەت چینا فەرمانبەران کو دەسھەلاتا باشورێ کوردستانی برسیکریە و بێ نان ھێلا،؟! د ھە مان دەماتەڤ سینورێن بێویژدانیێ بەزاندن ب تەڤ واتایا پەیڤی زولم و زوری و بێ وژدانی خستیە ناڤا تەڤاھی تەخوچینێن جڤاکا باشوردا، لەوران ئیرو گەل نەرابە سوبێ وێ رابە رابون ژی دی تەڤ پەیکەرێن ھاتیە چاندن د مێژیێ گەنج و لاو و مامۆستاندا یێن نەتەوەیی و دەولەت بوونێ شورەشگێریێ دناڤا تەڤاھی تەخوچینێن جڤاکا کورد وی بێن بەر حەتافکرن و سەرێ زولمێ وێ بێت ناڤبرن.


کاک رزگار ساڵح، لە فەیس بوکەکەی خۆیدا، بەهۆی تیرۆرکردنی کاوە گەرمیانییەوە، ئەم وتەیەی نووسیوە، بیری خستمەوە کە منیش ئەم نووسینەم جارێکی تر بۆ بیرخستنەوە لە کوردستانپۆستدا بڵاوبکەمەوە:\nرزگار ساڵح دەڵێت: ئەگەر ئیستا لە کەلار بوومایە دەچوومە بەردەم دایکی شەهید کاوە و پێم دەوت: تف بارانم بکە ، ئەوە منی شاخاوی بووم، بکوژی جەرگەکەتم بەرهەم هێنا.\nله‌ساڵی 1963 دا(سیش کانگ دۆک) زه‌عیمی روحی بوزییه‌كان له باشوری ڤێتنام، خۆی سوتاند بۆ ناڕه‌زایی ده‌ربڕین له سته‌مه‌کانی ئه‌شکه‌نجه‌ی حکومه‌تی ئه‌و کاته‌ی فێتنام، به‌ڵام ئه‌وه‌ی جێی سه‌رنج بوو (سیش كانگ دۆك) له ناو ئاگره‌كه‌دا تا كڵوكۆی دامركا و به‌ته‌واوه‌تی سوتا نه ده‌نگێكی لێ به‌رز بوویه‌وه، نەجوڵه‌شی بۆ كرد.\nبه‌داوای لێبوردنه‌وه له‌هاوڕێ شه‌هیده‌کانم له (حه‌مه بیکه‌سی، ئاسۆ، هیوا، هه‌ردی ، غه‌فور، سورکێو ، عومه‌ر که‌ڵه‌کنی ، دلێر ، پۆڵا ، فه‌ره‌یدوون ، فه‌تاح ، یاسین ، شاسوار ، بێستان که کچه ئازایه‌کی ڕێخستن بوو، سه‌ردار و ده‌یانی تر) به‌ڵام ئێمه له‌ناو یه‌کێتیدا کۆمه‌ڵه بووین و هه‌رگیز بڕوامان نه‌بوو یه‌کێتی وای لێ بێت، که ڕۆژێک ده‌وری به‌عس و قوات خاسه‌کانی سه‌دام ببینێت و به‌شه‌قامه‌کاندا وه‌ربێت، وه‌ک ئه‌و ڕۆژانه‌ی سه‌دام هه‌موو ڕۆژێک له سلێمانی نمایشی ده‌کرد، وه‌ک مورته‌زه‌قه و جاش سوپای سودانی و ئوردنی به‌کرێ ده‌گرت. له‌ساڵی 1982 دا ئه‌و ده‌مانه یه‌کێتی ڕومانه‌ی ده‌دا به ئێمه تا هه‌ڵی بده‌ین بۆ ئه‌م داگیرکه‌رانه، که‌چی ئیستا یه‌کێتی خۆی سوپای عه‌ره‌ب ده‌هێنێ بۆ سه‌رکوتکردنی گه‌نجان و خه‌ڵکی شاره‌که‌م ، چ سه‌مه‌ره‌یه‌که؟ (شێخ جه‌عفه‌ر ده‌ڵێ درۆیه عه‌ره‌ب له‌ناو ئه‌و هێزه‌دا نییه و خوله سه‌نگاویش ده‌ڵێ بۆیه به‌عه‌ره‌بی قسه‌ده‌که‌ن، چونکه خه‌ڵکی سلێمانی وه‌ک من نه‌خوێنده‌وارن)، ئه‌مه چۆن حیزبێکی ساخته‌کاره، هه‌ر یه‌که‌یان له‌ئاوازێک ده‌خوێنن ؟ تاڵه‌بانیی و ئه‌م سه‌رکردانه چ ساخته‌کار و خائینێک بوون که ئێمه به‌و په‌ڕی بڕواوه دوایان که‌وتبووین و وامان ده‌زانی ئه‌مانه راستگۆ و کورپه‌روه‌ر و وڵاتپارێزن، ئیتر چ جیاوازییه‌ک ده‌بینن له نێوان پارتیی و یه‌کێتیی و بارزانیی و تاڵه‌بانی که ئه‌مانیش گیانی 31ی ئاب له له‌ش و رۆحیاندا هاتوچۆ ده‌کات؟ کوردستانپۆست و به منیشه‌وه ده‌مێکه ووتوومانه که‌سێک نه‌ماوه له‌دوای ساڵی 1991که‌وه ووشه‌ی پێشمه‌رگه‌ی شایه‌نی بێت، با مه‌سعودی سه‌رۆک خێڵیش هه‌ر بڵێ پێشمه‌رگه و (فیییس بووووک)، جاران پێشمه‌رگه پڕ بوو له جوانی، له ئازایه‌تی، له‌پاکی و خۆشه‌ویستی، ئه‌مانه‌ی ئه‌مڕۆ کۆمه‌ڵێک چه‌کداری شه‌لاتیی و جاش په‌روه‌رده‌کراون، که هه‌رچی به‌هایه‌ک هه‌بێ له سیمایاندا نای بینیت، ئه‌مه‌نه ئه‌وانه‌ن که شۆراونه‌ته‌وه له هه‌ستی کوردبوون و هه‌ستی مرۆڤایه‌تی، ده‌نا چۆن که‌سێک ناوی(پێشمه‌رگه) بێت ده‌چێت بۆ سه‌رکوتکردنی خه‌ڵکی به‌شمه‌ینه‌ت و ناڕازیی نیشتمانه‌که‌ی؟\nشه‌هید ئارام ده‌یووت: (هه‌موو به‌رگ بۆرێک پێشمه‌رگه نییه، وه‌ک چۆن هه‌موو ڕاپه‌ڕین و ده‌ستدانه چه‌کێک شۆڕش نییه) ساڵی 1983 له خۆشناوه‌تی پاڵێکم به‌پیاوێکی پیره‌وه نا، که کوڕه‌که‌ی سۆسیالیست بوو، مامه‌ی پیره هیچی نه‌وت، ته‌نها به‌چاوه ته‌ڕه‌کانێوه ئاوڕێکی لێدامه‌وه، ئه‌و ئاوڕه منی له ئاژه‌ڵ بوون به‌ئاگا هێنایه‌وه، تا ئیستاش پێوه‌ی ده‌تلێمه‌وه، من گه‌رچی ته‌مه‌نم ته‌نها 16 ساڵ بوو، به‌ڵام ته‌مه‌نی منی کرد به  60 ساڵ، ئیستاش که بیری ئه‌و چاوه پڕفرمێسکه‌ی مامه پیره ده‌که‌مه‌وه به‌ناخی زه‌ویدا ڕۆ ده‌چم ، ئه‌وه چ دڕنده‌یه‌ک بووم ناوی خۆم نابوو پێشمه‌رگه؟ ئه‌وه چ قوتابخانه‌ی شۆڕشێک بوو که ده‌یویست من وا په‌روه‌رده بکات، ئازاری هاو خوێن و هاونه‌ته‌وه‌که‌ی خۆم بده‌م؟ سه‌دان جار و ئیستاش، تا خوێن له‌جه‌سته‌ما بسوڕێت داوای لێبوردن له نه‌ته‌وه‌که‌م و له‌و مامه پیره‌یه ده‌که‌م، که من ئازاری ڕۆحی باوکێکم دابوو، ته‌نها له‌به‌ر ئه‌وه‌ی کوڕه‌که‌ی وه‌ک من بیری نه‌ده‌کرده‌وه؟ خۆزگه ئه‌و مامه پیره‌یه‌م ده‌دی و ئه‌ویش به‌گه‌وره‌یی فرمیسکه قه‌تیسمه‌کانی چاوی ده‌یبه‌خشیم.\nئیستا کۆمه‌ڵێ دڕنده‌ی چه‌کدار به‌ناوی ئاسایش و پاراستن و زانیاریی و دژه تیرۆر، ترسنۆک به ده‌مامکه‌وه لێره‌و له‌وێ تفه‌نگه‌کانیان ئاراسته‌ی خه‌ڵک ده‌که‌ن، که ده‌شقه‌ومێ یه‌که‌مین که‌سن، وه‌ک هه‌ڵم فه‌نا ده‌بن، ئه‌م قاره‌مانانه بۆ له‌ئاستی داگیرکه‌راندا هیچن و توانایان نییه؟ ئاخر چۆن که‌سێک تۆزێک که‌رامه‌تی تێدابێت، به پاره‌ی سه‌رکوتکردن هاوخوێنی خۆی، بژێوی ماڵ و منداڵه‌که‌ی په‌یداده‌کات؟\nچۆن نه‌فره‌ت له‌و ڕۆژانه نه‌که‌م که له‌ناو یه‌کێتیدا پێشمه‌رگه‌بووم؟ ئه‌گه‌ر چی ئه‌و ڕۆژانه یان ئه‌و شه‌ش ساڵه‌ی ته‌مه‌نم که به‌خشیمه ئازادیی نه‌ته‌وه‌که‌م جوانترین کاتێکه، من شانازیی پێوه بکه‌م ، لێ کاتێک ده‌بینم هه‌مان حیزب ماوه‌ی بیست ساڵه\nله‌ژێر ناوی جیاواز و به‌بیانوی هه‌مه‌جۆره‌وه گه‌له‌که‌م چه‌وسێنێته‌وه و سه‌رکوتی ده‌کات، من نه‌فره‌ت له‌و ڕابردووه ده‌که‌م ، ئه‌گه‌رچی له‌دوای ڕاپه‌ڕینه‌وه من و تفه‌نگم ته‌لاق داوه و جارێکی تر له‌ژێر هیچ ناوێدا و بۆ هیچ مه‌به‌ستێک خۆم له‌گه‌ڵ تفه‌نگدا ئاشت نه‌کرده‌وه، ته‌نها ئه‌و جاره نه‌بێت، ووتیان تورکان دێن من چوومه یه‌کێک له‌باره‌گاکان ووتم من ئاماده‌م بچمه ئه‌و جێگه‌یه‌ی که سوپای تورکان دێت و به‌رگری له‌خاکه‌که‌م بکه‌م ، که‌چی ته‌نها شانۆیه‌ک بوو سه‌رانی ترسنۆکی کورد نمایشیان کرد .\nهاوڕێ شه‌هیده‌کانم ....\nمن خۆشێم به‌حاڵتان دێت، به‌و رۆحه پاکه‌ی که به نیشتمان و نه‌ته‌وه‌که‌تان به‌خشیتان، من به‌خیلیتان پێده‌به‌م که زوو خۆتان رزگار کرد ئه‌م رۆژه ناخۆشه‌تان نه‌بینی و ئیستا له‌ژیاندا نین، تا ئه‌م هه‌موو سوکایه‌تییه ببینن، که به‌ناوی ئێوه ده‌کرێ، وا ئه‌مڕۆ هه‌مان یه‌کێتیی که‌سوکار و گه‌له‌که‌مان سووک و سه‌رکوت ده‌که‌ن و له کرداره‌کانیشیان حاشا ده‌که‌ن .\nبۆیه له‌ئیستادا من داوای لێ بوردن له‌تفه‌نگ ده‌که‌م و ده‌مه‌وێت جارێکی تر به‌دڵ ئاشت ببمه‌وه له‌گه‌ڵی و بۆ سه‌رانی ترسنۆک و فه‌سادی کوردی خۆفرۆش بڵێین ئه‌وه ئێوه‌ن هانمان ده‌ده‌ن، که سه‌ری به‌تاڵتان له‌ژێر جوتێ ده‌م پای دایکه شه‌هیدێکدا دانێین و پێتان بڵێین ئێوه وه‌ک به‌عسییه‌کان، بگره خراپ تریشن، ئێوه ڕووی ئه‌وانه‌تان سپی کرده‌وه، نه‌فره‌تان لێ بێت، تاله‌بانیی و شێخ جه‌عفه‌ر و مه‌حمود سه‌نگاویی و مه‌لا به‌ختیار و به‌عسییه کوردییه تازه‌کانی کورد، هه‌ی خائینانی ناکه‌سبه‌چه، دڵنیا بن ئه‌وه‌ی کردووتانه و ده‌یکه‌ن به‌سه‌رتانه‌وه ناچیت، وه‌کو سه‌گ ده‌بێت بکه‌ونه پێی رۆڵه و گه‌نجانی نه‌ته‌وه‌که‌مه‌وه، کوردستان وه‌جاغی ڕوونه چونکه رۆڵه‌ی ئازا و زیره‌ک و وریای به‌رهه‌م هێناوه، که مێژووی ئێوه فڕ ده‌داته نێو ته‌نه‌که‌ی خۆڵه‌وه.\nبژی کوردستانپۆست ... بژی کورد ... بژی ئه‌و گه‌نج و لاوانه‌ی که پاشه‌ڕۆژتان تاریک و نائارام ده‌که‌ن.\n(سیش کانگ دۆک) خۆی سوتاند له‌داخی حاکمانی ئه‌و کاته‌ی ڤێتنام، به‌ڵام ئێمه ئێوه ده‌سوتێنین له‌داخی ئه‌وه‌ی له ده‌ستان ڕزگارمان بێت، بڕۆن ده‌بابه ژه‌نگاوییه‌کانی به‌عس بێنن بۆ سلێمانی، بێ منه‌ت بن له شاره حه‌یاته‌که‌ی مامه و هێرۆ و مه‌سعود و نێچیری نیوه خه‌ڵکی شار.\nسلێمانی قسه‌ی خۆی کرد !


گه‌ڕان ده‌ستیپێکردووه‌ته‌وه بۆ وونبوانی هه‌ره‌سی به‌فری نیپاڵ\nشیرپه‌کان وه یاخود کێو نشینانی نیپاڵ به هاریکاری هێلوکۆپته‌ره‌کان ده‌ستیان به گه‌ران کردونه‌ته‌وه بۆ چوار که‌سی وونبوو پاش هه‌ره‌سێکی زۆری به‌فر له ده‌مه‌و به‌یانی زووی رۆژی هه‌ێنی که بوه‌ته هۆێ کوشتنی به‌لاێ که‌م 12 رێ پێشانده‌ری نیپاڵی.\nله رۆژی شه‌ممه وا راگه‌ێندراوه به‌لای که‌م 100 شاخه‌وان وه یاخود کێو نه‌به‌رد له سه‌ر کێوی ئیڤرست ، له‌سه‌ره‌وه‌ی شوێنی هه‌ره‌سه‌که‌دا گێڕیان خواردووه .\nوا پێده‌چێت له یه‌کێک له هه‌ره به‌ددترین کاره‌سات له‌سه‌ر بڵندترین لوتکه‌دا له جیهان، سێ رێ پێشانده‌ری شیرپا بریندار بووبن.\nوه‌زاره‌تی گه‌شتبه‌ری نیپاڵ ووتی شیرپه‌کان ناسراوون به توانایی و شاره‌زاییان له کێو نه‌به‌ردی و دانراوون بۆ هاریکاری کردن له چاکردنی ته‌ناف و وه‌ریسی کێو نه‌به‌ردان له کاتی کاره‌سات له به‌رزایی 5.800م له‌و شۆێنه‌دا که بۆ کێو نه‌به‌ردان به کێڵگه‌ی زرات یان گه‌نمه شامی ناسراوه.\nهه‌ره‌سه‌که پێش وه‌رزی کێۆ نه‌به‌ردی هاتووه که سه‌دان کێۆنه‌به‌رد و ڕێپێشانده‌ر له کامپی خواره‌وه‌ی کێوه‌که خۆیان ئاماده ده‌که‌ن بۆ چوونه سه‌ره‌وه‌ی لوتکه‌ی 8,850م له ماوه‌ی هه‌فته‌کانی داهاتوودا. سه‌ره‌تای مانگی پێنج هه‌ره باشترین که‌شه بۆ کێونه‌به‌ردی.


كەشناسی: پلەكانی گەرما بەرز دەبنەوە – تۆڕی میدیایی خەڵک\n2020/05/01 - 10:45 AM\nبەپێی پێشبینییەكانی كەشناسی، ئەمڕۆ هەینی لە شارەكانی هەرێمی كوردستان، ئاسمان نیمچە هەور دەبێت، لەگەڵ ئەگەری هەورە بروسكە و تاوە بارانی كورت خایەن لەكاتەكانی ئێوارە و زیاتر ناوچە شاخاوییەكانیش دەگرێتەوە.\nهەر بەپێی پێشبینییەكان، سبەینێ شەممە، ئاسمان نیمچە هەور دەبێت، لەگەڵ ئەگەری هەورە بروسكە و تاوە بارانی كورت خایەن لەكات و ناوچەی جیاجیا و زیاتر لە ناوچە شاخاوییەكاندا.\n2020/10/29 - 10:14 AM


سێیەمین كۆنفرانسی نێودەوڵەتی تەندروستی و زانستە پزیشكییەكان لە هەرێمی كوردستان دەستیپێكرد – زانکۆی پۆلیتەکنیکی سلێمانی\nبەئامانجی بەرەوپێشبردنی بواری تەندروستی و پزیشكی لە هەرێمی كوردستان و عیراق، زانكۆی پۆلیتەكنیكی سلێمانی سێیەمین كۆنفرانسی نێودەوڵەتی زانستی بواری پزیشكی و تەندروستی لە هەرێمی كوردستان ئەنجامدا، كە تێیدا 43 توێژینەوەی زانستی پێشكەشكران.\nئەمڕۆ سێشەممە 2019/7/23 بەچاودێری د.ئارام محەمەد وەزیری خوێندنی باڵا و توێژینەوەی زانستی و بەسەرپەرشتی پ.ی.د.ئالان فەرەیدون عەلی ئەمین سەرۆكی زانكۆی پۆلیتەكنیكی سلێمانی و ئامادەبوونی بەرپرسانی حكومی و بە بەشداری چەندین توێژەری بیانی و ناوخۆیی و ژمارەیەكی بەرچاو لە پزیشكان و مامۆستایانی زانكۆ و خوێندكاران، زانكۆی پۆلیتەكنیكی سلێمانی – كۆلێجی تەكنیكی تەندروستی هەستا بە ئەنجامدانی سێیەمین كۆنفرانسی نێودەوڵەتی تەندروستی و زانستە پزیشكییەكانی ساڵانەی خۆی لەژێر ناونیشانی ( بەرەو توێژینەوەی پزیشكی پێشكەوتوو ) كە لە هۆڵی كۆنفرانسی شاری پزیشكی فاروق لە سلێمانی بەڕێوەچوو.\nسەرەتای كۆنفرانسەكە بە ساتێك وەستان بۆ گیانی پاكی شەهیدان دەستیپێكرد و پاشان لەلایەن د.محەمەد بابەكر راگری كۆلێجی تەكنیكی تەندروستی وتەی بەخێرهاتن پێشكەشكرا كە تێیدا ئاماژەی بە گرنگی و ئامانجی كۆنفرانسەكە كرد لەسەر ئاستی هەرێمی كوردستان و عێراق و ناوچەكە كە هەنگاوێكی گرنگە بە ئاڕاستەی بەرەوپێشردنی كەرتی تەندروستی لە رێگەی توێژینەوەی ئاست بەرزەوە، هەروەها ناوبراو وتی: 84 توێژینەوە پێشكەش بە لیژنەی زانستی كۆنفراسەكە كراوە، دوای هەڵسەنگاندن لەو رێژەیە 43 توێژنەوەیان سەركەوتنی بەدەستهێناوە تا پێشكەش بە لایەنی پەیوەندیدار بكرێن و بخرێنە بواری جێبەجێكردنەوە و كاریان لەسەر بكرێت.\nپاشان لە وتەیەكدا پ.ی.د.ئالان فەریدون عەلی ئەمین سەرۆكی زانكۆی پۆلیتەكنیكی سلێمانی وتی: بۆ سیستمێكی تەندروستی باشتر بۆ توێژینەوەی پزیشكی پێشكەوتوو ئەم كۆنفرانسە ئەنجام دەدەین، ئەم كۆنفرانسەش یەكێكە لە چالاكییەكانی ساڵانەی زانكۆمان كە ماوەی سێ ساڵە ئەم چالاكییە زانستییە بەهاوبەشی لەگەڵ شاری پزیشكی فاروق ئەنجام دەدەین، بۆیە لێرەوە زۆر سوپاسیان دەكەین، هەروەها زۆر سوپاسی پشتیوانییە بەردەوامەكانی وەزارەتی خوێندنی باڵا و توێژینەوەی زانستی دەكەین كە هەمیشە هاوكارمان بوون لە كاری زانستیدا.\nلە بەشێكی دیكەی وتەكەیدا سەرۆكی زانكۆی پۆلیتەكنیكی سلێمانی ئاماژەی بە كار و چالاكییەكانی زانكۆ كرد لە ماوەی رابردوودا كە بەرەوپێشچوونی بەرچاوی بەخۆیەوە بینیوە بەشێوەیەك لە ساڵی 2018-2019دا زیاتر لە 55 چالاكی رەسەن و ئاستبەرزی نێودەوڵەتی و ناوخۆیی ئەنجامداوە هەروەها بەدەستهێنانی 96،372 ئیمپاكت فاكتەری توێژینەوەی زانستی، وە زیادبوونی ژمارەی پرۆفیسۆر و یاریدەدەری پرۆفیسۆر بەڕێژەی 300% هەروەها ئەنجامدانی زیاتر لە 70 رێككەوتننامەی زانكۆی و ئەكادیمیی لەگەڵ زانكۆكانی ناوخۆ و دەرەوەی وڵات.\nشایەنی باسە ژمارەیەك خوێندكاری دەرچووی كۆلێجی تەكنیكی تەندروستی زانكۆی پۆلیتەكنیكی سلێمانی كە بە چەند توێژینەوەیەك بەشدارییان لە كۆنفرانسەكەدا كردبوو لەلایەن توێژەران و ئامادەبووانی كۆنفرانسەكەوە بەسەركرانەوە و ئەوانیش گرنگی و ئامانجی توێژینەوەكانیان بۆ خستنەڕوو.\nدواتر لە سێ هۆڵی سەرەكی شاری پزیشكی فاروق لەلایەن توێژەرانەوە هەر 43 توێژینەوەكە پێشكەشكران و گفتوگۆیان لەبارەوە كرا، وە كۆنفرانسەكە لە كاتژمێر 9ی سەرلەبەیانییەوە تا 4ی ئێوارە بەردەوام بوو.\nئەنجومەنى وەزارەتى خوێندنى باڵا، ئەنجامى ماستەرو دکتۆراو دبلۆمى باڵاى پەسەندکرد


نووچە نێت | ڕاستگۆیی بێ لایەنی| جه‌هه‌په "لەناکاو" بۆ دۆستایه‌تى كورد ده‌گه‌ڕێته‌وه\nجه‌هه‌په "لەناکاو" بۆ دۆستایه‌تى كورد ده‌گه‌ڕێته‌وه\nSeptember 2021 08 - 18:32:15\nچاودێرانى سیاسى ده‌ڵێن پارتى گه‌لى كۆمارى توركیا "جه‌هه‌په" له‌ناكاو بۆ دۆستایه‌تى كورد ده‌گه‌ڕێته‌وه و شاندێكى باڵاى ره‌وانه‌ى هه‌رێمى كوردستان ده‌كات، كه‌چى وه‌زیرى هه‌رێم بۆ كاروبارى پێكهاته‌كان كه هاوكات به‌رپرسێكى به‌ره‌ى توركمانییه له لێدوانێكى بۆ نوچه‌نێت ده‌ڵێ، "جه‌هه‌په هه‌موو كاتێك دۆستى كورد بووه".\nپارتى گه‌لى كۆمارى توركیا كه به "CHP" ده‌ناسرێت و به دێرینترین پارتى توركیا داده‌نرێت و هاوكات گه‌وره‌ترین پارتى ئۆپۆزسیۆنیشه، چه‌ند رۆژێكه شاندێكى ره‌وانه‌ى هه‌رێمى كوردستان كردووه و له‌گه‌ڵ به‌رپرسانى باڵاى هه‌رێمى كوردستان كۆبووه‌ته‌وه، ئه‌وه‌ى سه‌رنجى میدیاكان و چاودێرانى سیاسى راكێشاوه ئه‌وه‌یه ئه‌و پارته پێشتر هه‌ڵوێستێكى تووندى دژایه‌تى بۆ كورد هه‌بووه، كه‌چى ئێستا ده‌یه‌وێ له كورد نزیك ببێته‌وه.\nهاتنى شانده‌كه‌ى جه‌هه‌په بۆ هه‌رێمى كوردستان گرنگه\nماڵپه‌ڕى كه‌ناڵى سكاى نیوزى عه‌ره‌بى راپۆرتێكى له‌سه‌ر سه‌ردانى شانده‌كه‌ى جه‌هه‌په بڵاوكردووه‌ته‌وه و تێیدا هاتووه، "ئه‌و سه‌ردانه له‌گه‌ڵ بژارده باوه‌كانى پارتى گه‌لى كۆمارى یه‌كناگرێته‌وه، كه خاوه‌ن ئاراسته‌یه‌كى نه‌ته‌وه‌یى كه‌مالیزمییه، له ناوخۆ و ده‌وروبه‌ر هه‌ڵوێستێكى رۆتینى تووندى دژ به كورد هه‌یه".\nچاودێرانى سیاسى له راپۆرته‌كه قسه له‌سه‌ر ئه‌و هۆكارانه ده‌كه‌ن، كه وایانكردووه گۆڕانكارى له جه‌هه‌په سه‌باره‌ت به دۆسیه‌ى كورد به‌دی بكرێت، له‌وانه چاودێرێكى سیاسى پێیوایه له‌گه‌ڵ هاتنى كه‌مال كلیچدارئۆغڵو بۆ سه‌رۆكایه‌تى حزب هه‌ڵوێستى ئه‌م پارته به‌رانبه‌ر كورد نه‌رمتر بووه، به‌ڵام هه‌تا ئێستایش به‌وه نه‌گه‌یشتووه كه دان به كێشه‌كه‌ى كورد بنێت.\nله راپۆرته‌كه‌ى سكاى نیوز چه‌ند هۆكارێك ده‌ستنیشان كراوه، یه‌كه‌م ركابه‌رییه له‌گه‌ڵ ئاكپارتى و ئه‌ردۆغان كه په‌یوه‌ندییه‌كى به‌هێزیان له‌گه‌ڵ هه‌رێمى كوردستان هه‌یه، له لایه‌كى تر به بڕواى راپۆرته‌كه په‌یوه‌ندى به هه‌ڵبژاردنى توركیاوه هه‌یه، چونكه جه‌هه‌په چاوى له‌وه‌یه له هه‌ڵبژاردنى داهاتووى په‌رله‌مانى توركیا پێش ئاكپارتى بكه‌وێت و به‌م جۆره سه‌ردانه‌یش ده‌یه‌وێ هاوسۆزى كورد رابكێشێ.\nچاودێرێكى سیاسى كورد به ناوى ده‌رباز حه‌مه له راپۆرته‌كه قسه‌ى كردووه و ده‌ڵێ، "سه‌ردانه‌ك جۆرێكه له كۆششى ئه‌و پارته كه ده‌یه‌وێ سیاسه‌تێكى زیاتر بابه‌تیانه‌ى به‌رانبه‌ر به كورد هه‌بێت و چاوی له‌وه‌یشه ئاكپارتى له ده‌سه‌ڵات دوور بخاته‌وه".\nجه‌هه‌په له‌ناكاو خۆى له هه‌رێمى كوردستان نزیك ده‌كاته‌وه\nوه‌ك چۆن سكاى نیوز سه‌ردانى شاندى جه‌هه‌په بۆ كوردستان به رووداوێكى "له‌ناكاو" وه‌سف ده‌كات، به هه‌مان شێوه‌یه رۆژنامه‌ى عه‌ره‌ب كه له له‌نده‌ن ده‌رده‌چێت وشه‌ى "له‌ناكاو"ى بۆ راپۆرتێكى له‌سه‌ر شانده‌كه له ناونیشانه‌كه‌ى بڵاوكردووته‌وه. له ناونیشانى راپۆرته‌كه‌ى عه‌ره‌ب هاتووه، "گه‌وره‌ترین پارتى ئۆپۆزسیۆنى توركیا نه‌یارى كورد له ناكاو له هه‌رێمى كوردستان نزیك ده‌بێته‌وه".\nبه بڕواى راپۆرته‌كه‌ى عه‌ره‌ب چه‌ند هۆكارێك بۆ سه‌ردانه‌كه هه‌یه، له‌وانه جه‌هه‌په پرۆژه‌یه‌كى بۆ ئاشته‌وایى له ناوچه‌كه هه‌یه و ده‌یه‌وێ وه‌ك حزبێكى دیارى ناوچه‌كه له چاره‌سه‌ركرنى كێشه‌كان به‌شدار بێت، دووه‌م هۆكار ئه‌وه‌یه ده‌یه‌وێ هاوسۆزى كورده‌كانى توركیا "باكوورى كوردستان" بۆ خۆى رابكێشێت له هه‌ڵبژاردندا و كێبڕكێش له‌گه‌ڵ ئاكپارتى بكات كه په‌یوه‌ندییه‌كى به‌هێزى له‌گه‌ڵ پارتى دیموكراتى كوردستان و هه‌رێمى كوردستان هه‌یه.\nرۆژنامه‌ى عه‌ره‌ب هاوشێوه‌ى سكاى نیوز پێیوایه ئه‌مه گۆڕانێكى گه‌وره‌یه له هه‌ڵوێستى جه‌هه‌په رووده‌دات و پێشتر ئه‌و حزبه نه‌یارێكى سه‌رسه‌ختى كورد بووه له ده‌ره‌وه و ناوخۆى توركیا.\nئایدن مه‌عروف وه‌زیرى هه‌رێمى كوردستان بۆ كاروبارى پێكهاته‌كان له لێدوانێكى بۆ نوچه‌نێـت ئه‌وه‌ى ره‌تكرده‌وه كه جه‌هه‌په دژایه‌تى كوردى كردبێت و گوتى، "هه‌میشه په‌یوه‌ندى له‌گه‌ڵ كورد باش بووه". جگه له‌مه‌یش ئایدن مه‌عروف باسى له‌وه كرد جگه له لایه‌نه كوردییه‌كان، شاندى جه‌هه‌په سه‌ردانى لایه‌نه توركمانییه‌كانیشى له هه‌ولێر و كه‌ركووك كردووه.\nگرنگه حزبه گه‌وره‌كانى وڵاتانى ده‌وروبه‌ر سه‌ردانى هه‌رێم بكه‌ن\nئه‌و وه‌زیره‌ى هه‌رێم به ئاسایى ده‌زانێت كه پارتێكى گه‌وره‌ى ئۆپۆزسیۆنى توركیا سه‌ردانى هه‌رێمى كوردستان بكات و ده‌ڵێ، "جه‌هه‌په هه‌وڵ ده‌دات په‌یوه‌ندییه‌كى له‌گه‌ڵ هه‌رێمى كوردستان باشتر بكات، یه‌كه‌م جاره شاندى له‌م شێوه‌یه بنێرێت و ئه‌مه‌یش ئاساییه چونكه هه‌رێمى كوردستان پێگه‌یه‌كى سیاسى گرنگى هه‌یه و لایه‌نه‌كان هه‌وڵى دروستكردنى په‌یوه‌ندى له‌گه‌ڵ ده‌ده‌ن".\nبه‌هه‌مان شێوه محه‌مه‌د سه‌عده‌دین سه‌رۆكى پارتى گه‌شه‌پێندانى توركمانى و په‌رله‌مانتار له په‌رله‌مانى كوردستان له لێدوانێكى بۆ نوچه‌نێت باسى له گرنگى سه‌ردانه‌كه ده‌كات و ده‌ڵێ، "ئه‌وه یه‌كه‌مین جاره حزبێكى ئۆپۆزسیۆنى توركیا سه‌ردانى هه‌رێمى كوردستان بكات، گرنگه ئه‌و حزبانه كه رۆڵیان هه‌یه له وڵاتانى ده‌وروبه‌ر سه‌ردانى هه‌رێم بكه‌ن، پێگه‌ى هه‌رێمیش گرنگه و ئێستا رۆڵێكى به‌رچاوى له رۆژهه‌ڵاتى ناوه‌ڕاست هه‌یه، بۆیه هه‌موو لایه‌نه‌كان هه‌وڵ ده‌ده‌ن په‌یوه‌ندیان له‌گه‌ڵ باش بكه‌ن".\nده‌سه‌ڵاتى توركیا دادگایى دوو به‌رپرسى جه‌هه‌په ده‌كات